Kraljevo: Tajnu odneli u grob | Novosti.rs\nKraljevo: Tajnu odneli u grob\n23. 11. 2010. u 20:18\nSarhanjeni Monja Petrović (28) i Vladimir Tanasijević (25), koji su prošlog vikenda tragično okončali ljubavnu vezu. Motiv tragedije još nerazjašnjen\nKRALJEVO - Dvoje mladih i zaljubljenih, Monja Petrović (28) i Vladimir Tanasijević (25), koji su minulog vikenda tragično okončali ljubavnu vezu, verovatno misleći da više niko neće moći da ih razdvoji, u utorak su, ipak, rastavljeni. Monja je sahranjena na starom groblju u Kraljevu, dok je Vladimiru, sat ranije, poslednja počast odata na seoskom groblju u obližnjem Jovcu.\nTako je stavljena tačka na njihovu neshvaćenu ljubav zbog koje su, najverovatnije, prerano i okončali život. Ali, motivi tragedije još nisu razjašnjeni, iako je posle obdukcionog nalaza izvesno da je mladi par nastradao od bombe. Mira Banjanac, obducent u Zdravstvenom centru ”Studenica” u Kraljevu, odbacuje mnogobrojne spekulacije da se ovaj par pre eksplozije fizički razračunavao.\nPISMO IAKO se u pojedinim štampanim medijima ”pojavilo” Vladimirovo oproštajno pismo, ono se još nalazi kod istražnog sudije i nije dostupno javnosti.\nRasvetljavanju motiva nije doprinelo ni Vladimirovo pismo u kojem se oprašta od majke i porodice, pa ostaje sumnja kako mladić nije mogao da podnese što sredina u kojoj su živeli nije imala razumevanja za njegovu ljubav sa ženom romske nacionalnosti, koja ima dvoje vanbračne dece.\nPodsetimo, veza dvoje mladih trajala je oko tri meseca, a posle zemljotresa koji je oštetio trošnu kuću u kojoj je Monja živela sa bakom Nadeždom, Vladimir ju je pozvao da pređe u njegov stan, nasleđen od oca. I, upravo u Ulici cara Lazara 78, gde su, kako se čuje, planirali venčanje i zajednički život, u subotu ujutro dogodila se nesreća...\nŠta je vama ljudi? Danima pišete tekstove u kojima jednog ubicu, psihičkog bolesnika opravdavate. Pišete da su otišli u smrt zbog nesvaćene ljubavi, a ne pišete da je ubio majku dva dečaka, od kojih je jedan sve posmatrao. Ljudi se ne ubijaju zbog neslaganja sa okolinom već bolesne osobe jedini izlaz vide u ubistvima.


POLICIJA Opet tuča i preglasna muzika - InfoVranjske\nPOLICIJA Opet tuča i preglasna muzika\nPolicijska uprava Vranje saopštila je da su tokom ponedeljka 18. jula registrovana tri prekršaja iz oblasti Zakona o javnom redu i miru – nepristojno drsko i bezobzirno ponašanje, učestvovanje u tuči i narušavanje javnog reda i mira u ugostiteljskim ili drugim objektima izvođenjem muzičkih i drugih sadržaja.\nGradsko veće najavilo je nedavno problem rešavanja buke koja doazi iz ugostiteljskih objekata, ali za sada nisu preduzete ozbiljnije mere.\nPrema saznanjima portala Vranjske, policija je u subotu uveče primila na desetine poziva građana u vreme organizacije velike žurke u Ulici Brankovoj koja je trajala da 1.30 posle ponoći uz dosad nezabeleženu količinu decibela u najstrožem centru grada.\nGradskim odlukama u ugostiteljskim objektima vikendom je dozvoljeno puštati muziku do ponoći i to samo u letnjim mesecima, a inače najkasnije do 23 sata.\nNa području Policijske uprave u Vranju, 18. jula ove godine, nije bilo registrovanih saobraćajnih nezgoda.


Izvor: Beta, 18.Jun.2021, 10:40\nDirektor kompanije CarGo Technologies Vuk Guberinić ocenio je danas da je najava ukidanja godišnjeg poreza na dohodak za mladje od 40 godina hrabra i dobra mera zato što će to delovati kao dugoročni stimulans domaćoj ekonomiji. Gostujući u programu Euronews televizije, Guberinić je rekao da poreski podsticaji znači ulaganje u mlade, a da smanjenje poreza za sektor istraživanja i razvoja znači nove investicije i nova radna mesta za njih. "CarGo Technologies kao mlada IT kompanija ima Cargo Lab, inovacioni tim u okviru koga razmenjujemo ideje i 'kuvamo' inovacije. Odlična je vest što će mladi koji ulaze na tržište rada takodje imati poreske olakšice. To će stvoriti novu vrednost, a nova vrednost će stvoriti bolju Srbiju", rekao je direktor CarGo. Guberinić je podsetio da veruje da je CarGo iz tog razloga dospeo na Forbsovu listu deset najinovativnijih kompanija koje menjaju industriju iz korena kao jedina kompanija iz Srbije.Na pitanje o trošku poreskih podsticaja za mlade, rekao je da je posebno važno ispratiti efekte mera ne samo sa poreske već i sa strane otvaranja novih biznisa. "Mislim da je to vrlo merljiva stvar i na kraju dana videćemo koliko je novih ljudi zaposleno u IT industriji. Definitvno trend je takav da se mladi ljudi sve više ...


PREDLOG ZAKONA O IZMENAMA I DOPUNAMA ZAKONA O BEZBEDNOSNO-INFORMATIVNOJ AGENCIJI: Za popunjavanje radnih mesta u Agenciji nije obavezan konkurs. O zasnivanju radnog odnosa rešenjem odlučuje direktor Agencije\nPred poslanicima Narodne skupštine Republike Srbije trenutno se nalazi Predlog zakona o izmenama i dopunama Zakona o Bezbednosno-informativnoj agenciji.\nKako stoji u predloženom rešenju, akt o unutrašnjem uređenju i sistematizaciji radnih mesta u Agenciji donosi direktor uz saglasnost Vlade Srbije, a za popunjavanje radnih mesta u Agenciji nije obavezan konkurs.\nKako je navedeno u obrazloženju zakona, izmene su bile neophodne radi usklađivanja sa Zakonom o policiji ("Sl. glasnik RS", br. 6/2016 i 24/2018) i Zakonom o sistemu plata zaposlenih u javnom sektoru ("Sl. glasnik RS", br. 18/2016, 108/2016 i 113/2017), čija primena je predviđena od 1. januara 2019. godine.\nPred poslanicima je i Predlog zakona o izmenama i dopunama Zakona o Vojsci Srbije.\nTim rešenjem bi, prema obrazloženju Vlade, trebalo da se poboljša položaj profesionalnih pripadnika Vojske Srbije, posebno profesionalnih vojnika, podoficira i oficira koji su u službi na određeno vreme, a preciznije se definiše i status civila u vojsci.\nNa dnevnom redu je i Predlog zakona o izmenama i dopunama Zakona o odbrani, a kao jedan od razloga za donošenje zakona je potreba da se precizira koji su to tajni podaci nastali u radu komandi, jedinica i ustanova Vojske Srbije koje je, kako se navodi, neophodno okvirno označiti kao podatke od značaja za nacionalnu bezbednost i sistem odbrane i kao takve ih posebno zaštititi.\nPred poslanicima je i Predlog zakona o proizvodnji i prometu naoružanja i vojne opreme, a ključna novina je da se daje mogućnost stranom ulagaču da bude većinski vlasnik kapitala.\nTo znači da nivo stranih ulaganja nije ograničen u pravnim licima koja se bave prometom naoružanja i vojne opreme.\nU tom smislu, međutim, postoji eksplicitan zahtev da se ne može menjati namena proizvodno tehnoloških celina koje služe za proizvodnju ili vršenje usluga od posebnog značaja za odbranu zemlje bez saglasnosti nadležnog organa državne uprave.\nIzuzetak za strana ulaganja je napravljen kod proizvođača naoružanja i vojne opreme koji pripadaju Odbrambenoj industriji Srbije.\nIzvor: Vebsajt RTV, 24.04.2018.


subvencija – PoljoMagazin\nZa subvencije se prijavilo 186 poljoprivrednika (BIH)\nZa subvencije za poboljšanje kvaliteta zemljišta, za šta je obezbijeđeno oko 200.000 KM, prijavilo se 186 poljoprivrednika. Prema podacima Centra za razvoj poljoprivrede i sela, na javni poziv, koji je trajao do 31. avgusta, pristiglo je 186 prijava iz 25 mjesnih zajednica. “U narednom periodu, komisija će po obilasku prijavljenih parcela obaviti bodovanje u skladu s pravilnikom, a rukovodeći se […]\nKategorija: Ratarstvo Tagovi: kvalitet zemljišta, subvencija, vesti\nIsplaćeno više od 1,5 milion KM podsticaja (BIH)\nMinistarstvo poljoprivrede, šumarstva i vodoprivrede Republike Srpske danas je posredstvom Agencije za agrarna plaćanja isplatilo 1.571.305 KM po osnovu podsticaja za poljoprivrednu proizvodnju. Ovo je treća isplata u posljednjih 15 dana, a ukupno je u ovom periodu isplaćeno skoro četiri miliona KM, saopšteno je iz resornog ministarstva. U novembru je isplaćeno ukupno oko osam miliona KM podsticaja. O narednoj uplati […]\nKategorija: Subvencije Tagovi: Agencije za agrarna plaćanja, dodjela podsticaja, ministarstvo poljoprivrede, subvencija, vesti


Članica GO SNS Ivana Tomić-Ilić: Kukavički napadi na oca ministra Stefanovića zapravo su udar na predsednika Vučića! - Informer\nPovodom optužbi da je otac ministra policije Nebojše Stefanović povezan sa firmom koja trguje oružjem i naoružava države pod sankcijama, reagovala je članica GO SNS-a, šefica voždovačkih naprednjaka i članica Veća opštine Voždovac, Ivana Tomić - Ilić\n- Dragan Đilas i njegovi pajtaši iz interesne grupacije koju nazivaju Savez za Srbiju i predstavljaju “opozicijom”, opet su podlo i kukavički, u svom već prepoznatljivom stilu, napali predsednika Srbije, Aleksandra Vučića i Srpsku naprednu stranku, ovog puta preko ministra unutrašnjih poslova i potpredsednika SNS-a i Vlade Srbije, Nebojše Stefanovića - navela je Tomić u saopštenju dostavljenom medijima.\nOna je istakla da su Dragan Đilas i njegovi plaćeni “novinari” ponovo,u nedostatku argumenata protiv vlasti, posegli za onim u čemu su najbolji, a to je fabrikovanje laži o članovima porodice ministra Stefanovića.\n- Posle porodice predsednika Vučića, posle bezočnih napada na njegovu decu, posle uhođenja supruge i tek rođene bebe, brata ministra finansija Siniše Malog, sada je na redu otac Nebojše Stefanovića. Sramno je ovo čime se oni služe sa samo jednim ciljem, a to je po svaku cenu srušiti Aleksandra Vučića i destabilizovati Srbiju kojoj je posle dvadeset godina njihovog čerupanja, vraćen ugled u svetu, a građanima dostojanstvo - navodi se u saopštenju.\nTomićeva je poručila liderima Saveza za Srbiju da su oni poslednji koji bi trebalo da pozivaju tužilaštvo da ispituje navode koje su sami plasirali u svojim medijima.\n- Prošlo je vreme kada ste vi preko svojih medija i svojih institucija koje ste privatizovali, i hapsili i sudili. Zbog toga su vam građani i presudili na izborima i zbog toga ste svedeni na nivo statističke greške.I nakon ovog poslednjeg napada na porodicu ministra Stefanovića potpuno je jasno i objašnjivo vaše zalaganje za bojkot izbora, i to građani treba da znaju. Savez za Srbiju nema program, nismo čuli ni jedan plan za ekonomski razvoj Srbije, ni jednu ideju kako rešiti problem Kosova, i logično je to što ova interesna sekta zagovara bojkot izbora.\nNjihov program su vređanje i pretnje ženama, pozivi na linc i silovanje predsednikove dece ili kao u poslednjem slučaju izmišljene afere o švercu oružja oca ministra policije. Njihova koalicija zasniva se na mržnji prema Aleksandru Vučiću i želji da se dokopaju vlasti da bi sisali novac iz državnog budžeta - navela je Tomić u saopštenju i istakla da i članovi Srpske napredne stranke, i svi normalani ljudi, mogu jedino da se zgroze nad ovakvim načinom obračunavanja sa političkim protivnicima.\n- Najoštrije osuđujem svaki vid napada na bilo čiju porodicu, a naročito ako je to deo šireg plana za destabilizaciju Srbije. Kod Srba je porodica svetinja, ali onaj koji ne poštuje svoju porodicu, i tuče ženu, ili tasta, ne zna šta to znači, i takvi bahati, osioni i podli ljudi nikada više neće voditi Srbiju! - poručila je poverenica OO SNS Voždovac.\nAleksandar Vučić napadi GO SNS ivana tomić ilić otac Nebojše Stefanovića


Naše pare - Stranica 3 od 3 - Boom93\nIako je odluka o osnivanju interne revizije u Gradu Požarevcu stupila na snagu još 18.septembra, nije poznato da li je i koga je gradonačelnik postavio na to...\nJavna garaža za požarevačke vozače još uvek ostaje samo zamisao. Iako je pre nekoliko godina bilo reči o tome da bi njena izgradnja mogla da počne tokom 2016...\nGrad Požarevac kupio je pokretnu i nepokretnu imovinu stečajnog dužnika „Putogradnje“. U postupku neposredne pogodbe 29.juna, Grad je kao jedini ponuđač...\nU četvtak je pred odbornicima Skupštine Grada Požarevca drugi rebalans budžeta u ovoj godini. Uvećani su prihodi, a rashodi se procenjuju na oko 4,2 milijarde...\nJavna preduzeća u Požarevcu dostavila su izveštaje o dobiti u 2015.godini. Ukupna iskazana dobit požarevačkih javnih preduzeća prošle godine iznosila je oko...\nU novom rebalansu budžeta koji se očekuje uskoro biće planiran dodatni novac kojima će biti plaćeni strelci protivgradne zaštite. Gradsko veće odobrilo je 1,3...\nPitanje je kada će severni blok nove industrijske zone u Požarevcu konačno biti uređen i da li je to moguće da se izvede pre dolaska izraelskih ulagača koji su...\nFiskulturna sala i kabinet za elektrotehniku renoviraju se u Politehničkoj školi u Požarevcu. Osvežavanje sale za fizičko vaspitanje platio je Grad, a kabinet...\nJavno preduzeće "Direkcija za izgradnju grada Požarevca" objavila je presek realizacije dosadašnjih planova asfaltiranja ulica. Od 38 ulica predviđenih za...\nNa gradskom bazenu ne mogu da se pohvale posećenošću ove godine. Sa 21.000 prodatih dnevnih ulaznica do sada, bazen nije ni blizu prošlogodišnjem rekordu od 37...\nPožarevac godišnje izdvaja 87 miliona dinara u budžetu za troškove javne rasvete. Troškovi električne energije koja se troši na osvetljavanje površina mogli da...\nOrganizacija HELP potpisala je danas ugovore o donaciji sa 25 korisnika iz Grada Požarevca koji će dobiti opremu kako bi mogli da pokrenu ili prošire posao...


I pored krize, Carnex pozitivno poslovao | MK Group\nI pored krize, Carnex pozitivno poslovao\nKompanija Carnex je, i pored krize, prošle godine pozitivno poslovala, a kompletni podaci o poslovanju kompanije biće obrađeni krajem februara, a objavljeni nakon skupštine akcionara kompanije. Ovo je na konferenciji za novinare izjavio generalni direktor Carnex-a Hugh McReynolds ističući da je generalno, tržište mesnih prerađevina 2010. godine zabeležilo pad od oko 14 odsto, dok je Carnex zabeležio pad između osam i devet odsto.\n“Ljudi, zbog finansijske situacije, menjaju način ishrane. Kada nemaju novca za fermentisane proizvode, umesto njih kupuju ono što ranije nisu kupovali, jeftinije prerađevine i paštete. Ove godine imamo velika očekivanja zato što smo 2010. godine plasirali neke nove proizvode”, izjavio je McReynolds.\nProteklih meseci je bilo mnogo spekulacija u javnosti o tome da će Carnex promeniti vlasnika, a prema rečima generalnog direktora McReynoldsa priroda posla Finansijske institucije za upravljanje investicionim fondovima Ashmore jeste da na kraju prodaju svoje akvizicije.\n“Međutim, to se neće desiti uskoro jer je većinski vlasnik spreman za dalja ulaganja. Prošle godine smo uložili pet miliona evra i to, između ostalog, u vozni park, nove laboratorije, rekonstrukciju pogona, svinjogojske farme… Jedna od značajnijih investicija jeste i izgradnja postrojenja za tretman otpadnih voda, čime ćemo značajno doprineti očuvanju Velikog Bačkog kanala” naglasio je McReynolds.


Obavezno služenje vojnog roka u Srbiji od 2020? | Ekspres.net\nObavezno služenje vojnog roka u Srbiji od 2020?\nDržavni i vojni vrh Srbije razmatra ponovno uvođenje obaveze služenja vojske koji bi trajao od tri do šest meseci.\nKako pišu “Večernje novosti”, razmatra se da se već od 2020. ili 2021. ponovo uvede obavezno služenje vojnog roka u Srbiji. Mladići – vojni obveznici, u kasarnama će provoditi tri ili šest meseci, a prilikom zapošljavanja u javnoj službi imaće prednost.\nDa se u vojno-bezbednosnim krugovima analiziraju mogućnosti da Srbija ponovo ima regrutni sastav oružanih snaga, o čemu se već dugo spekuliše u javnosti, u utorak je potvrdio predsednik Republike Srbije Aleksandar Vučić.\nKonačna odluka o budućem ustrojstvu vojske, ipak, još nije doneta, a kako je šef države najavio, zavisiće od analiza i procena Ministarstva odbrane i raspoloživih finansijskih sredstava.\nInicijative za ponovno vraćanje obaveze služenja vojske u stručnoj javnosti pravdaju se sve ozbiljnijim bezbednosnim izazovima, politikom vojne neutralnosti, ali i slabljenjem resursa za odbranu.\nU prilog ovome navodi se jednostavna činjenica da se od 2011. godine do danas, zbog neupućivanja regruta i starenja “drugopozivaca” brojno stanje rezervnog sastava istopilo čak za 500.000.\n“Samo puna vojna obaveza, osvežena modernim duhom može biti garant bezbednosti države. Lično, smatram najboljim model šestomesečnog vojnog roka, uz slobodne vikende i savremeniji pristup obuci. Život u kasarni obavezno bi trebalo da prate kursevi informatike, vožnje, stranih jezika i ostalih disciplina. Boravak u takvoj vojsci ne bi bio gubljenje vremena, što se često čuje među mladima”, kazao je on za “Novosti”.\nI vojni analitičar Aleksandar Radić ocenjuje da bi vraćanje vojnog roka bilo korisno za društvo. “To je jedini mehanizam za stvaranje obaveze prema državi kod mlađih generacija. Kod nas je uvek bio problem odnos države i pojedinca. Jednostavno rečeno, mi smo narod koji ne poštuje svoju državu”, ocenjuje Radić.\n“Ovaj model obezbeđuje popunu, ali i dovoljan broj rezervista. Jer posle obustave obaveznog služenja i uvođenja dobrovoljnog koncepta 2011. godine za kasarne se prijavilo manje od 10.000 mladića i devojaka. Stanje rezervnog sastava, zbog toga, umanjeno je za oko 180.000 vojnih obveznika. Istovremeno, zbog prekoračenja starosne granice, broj obveznika iz rezervnog sastava smanjen je za dodatnih oko 300.000 osoba”, jasan je Miladinović.\nIma i mišljenja protiv\nPredsednik Pokreta slobodnih građana Saša Janković saopštio je danas da predsednika Srbije i ministra odbrane Aleksandra Vulina treba sprečiti da dalje urušavaju vojsku i koncept odbrane.\n“Vučića, Vulina i slične treba što pre, demokratskim promenama, sprečiti da dalje urušavaju vojsku, koncept odbrane, kao uostalom i celu Srbiju. Svaka debata o ozbiljnim državnim pitanjima s njima je besmislena”, naveo je Janković, a preneo PSG.\nOn je dodao da način na koji se čelnici “nedemokratskog režima” bave vojskom i civilno-vojnim odnosima ne omogućava stručnu diskusiju. “Njima se mora reći samo ‘Dalje ruke od dece i mladih'”, naveo je Janković, koji je i predsednik Građanskog bloka 381.\nKako je naveo, PSG i Gradjanski blok 381 žele da ceo državni kompleks odbrane i bezbednosti, kao i druge institucije, posle smene aktuelnog režima, grade tako da “ljudska bezbednost i čovek budu u centru pažnje, a ne podređeni bilo čijim političkim tumaranjima i ličnim kompleksima”.\nLiberalno-demokratska partija apsolutno se protivi ideji ponovnog uvođenja služenja obaveznog vojnog roka.\nTa stranka ocenjuje da “Srbija ima jako loša iskustva sa obaveznim služenjem vojnog roka koje je nanelo štete pojedincima koji nisu želeli da prolaze kroz obavezno služenje”.\n“Kao što smo pre osam godina u Skupštini Srbije podržali ukidanje obaveznog služenja vojnog roka, tako i danas smatramo da je potpuno pogrešno uopšte razmatrati ponovno uvodjenje jedne tako drastične mere”, naveo je LDP.\nStranka navodi da “Srbija nema neprijatelje i ne sme da ih pravi”, pa je potpuno pogrešno vraćati ovu temu na dnevni red. “Poslednje što je Srbiji potrebno je militarizacija, a nametanje obaveze koja traje pola godine predstavlja direktno mešanje u odluke ljudi… Država 21. veka ne sme na taj način upravljati životima ljudi”, ocenjuje se i dodaje da “ova zemlji mora početi da slavi mir a ne rat”, a umesto priče o vojsci i uniformi, Srbiji je potrebna priča o obrazovanju i ulaganju u mlade ljude.\nTags vojni rok\nISTRAŽIVANJE CENTRA ZA ODBRANU I BEZBEDNOST: 74 posto anketiranih ZA ponovni vojni rok, 26 posto PROTIV ALEKSANDAR RADIĆ: Vraćanje vojnog roka dobra ideja, time se stvara obaveza prema državi


Povesti računa o ročnosti javnog duga | Ekonomist\nDrugog dana godišnjih sastanaka Međunarodnog monetarnog fonda (MMF) i Svjetske banke, koji se održavaju u Vašingtonu, crnogorska delegacija, koju čine ministar finansija, Darko Radunović, guverner CBCG, Radoje Žugić i viceguverner za finansijsku stabilnost i platni sistem, Nikola Fabris, sastala se sa potpredsjednikom MMF-a, Taom Zangom, direktorom Evropskog odjeljenja MMF-a, Polom Tomsenom i direktorom Međunarodne finansijske korporacije (IFC) za Evropu i Centralnu Aziju, Tomasom Telmom.\nU razgovoru sa Zangom i Tomsenom izraženo je zadovoljstvo ostvarenim ekonomskim rastom u Crnoj Gori, rezultatima fiskalne konsolidacije i dostignutim nivoom finansijske stabilnosti, koga prati značajno poboljšanje performansi bankarskog sektora, saopšteno je iz Ministarstva finansija.\nNa sastanku je istaknuto da je rast ostvaren u prvoj polovini 2017. godine, po prosječnoj stopi od 4,2%, uslovljen značajnim rastom u sektorima turizma, građevinarstva, saobraćaja, šumarstva. Takođe je konstatovano da je i eksterna pozija u ovoj godini oporavljena, što je uslovljeno, prije svega, snažnim rastom sektora usluga, te značajnim prilivom stranih direktnih investicija.\nVisoki zvaničnici MMF-a posebno su pozdravili čvrstu riješenost Vlade da implementira mjere fiskalne konsolidacije, koje, iako snažne i generalno nepopularne, imaju za cilj uspostavljanje održivosti javnog duga. Prvi rezultati konsolidacije prepoznati su i od strane renomiranih rejting agencija, koje su, u posljednjim izvještajima, unaprijedili ekonomske izglede za Crnu Goru, navode iz Ministarstva.\nNaglašeno je da, u narednom periodu, treba voditi računa o pravovremenom kreiranju bolje ročnosti javnog duga i nivoa otplate kamata, posebno imajući u vidu rizik od normalizacije monetarnih politika razvijenih zemalja, što bi moglo dovesti do rasta cijene zaduživanja na međunarodnim tržištima kapitala.\nU razgovoru o bankarskom sektoru Crne Gore, visoki zvaničnici MMF-a potvrdili su da je isti, na agregatnom nivou, stabilan i siguran, te da ga prati kontinuirano poboljšanje parametara kvaliteta aktive, nivoa kreditne aktivnosti i profitabilnosti, koji su ranije bili označeni kao relativno visok izvor ranjivosti.\nZaključeno je i da je CBCG u prošloj godini napravila veliki iskorak na planu unaprjeđenja institucionalnog okvira, kroz pripremu seta sistemskih zakona. Istaknuto je da nova regulativa ne obezbjeđuje samo formalno usklađivanje institucionalnog okvira sa pravnom tekovinom EU, već predstavlja njegovo sistemsko poboljšanje i obezbjeđuje veću otpornost banaka i privatnog sektora na potencijalne eksterne šokove.\nNa sastanku sa direktorom IFC-a za Evropu i Centralnu Aziju, Tomasom Telmom, pozitivno je ocijenjeno intenziviranje saradnje kroz nedavno odobren projekat izgradnje zaobilaznice, novog bulevara i mosta u Podgorici, što otvara mogućnost za dalju kooperaciju na sličnim projektima i u drugim lokalnim samoupravama. Predstavnici IFC-a izrazili su interesovanje ove institucije da pruži podršku realizaciji projekata u oblastima održivog turizma, infrastrukture i agrobiznisa, zaključuje se u saopštenju Ministarstva finansija.


28/03/2015 - Ozonpress :: internet portal\n//28 marta, 2015\nZbog porasta vodostaja došlo je do izlivanja reke Bjelice u njenom gornjem toku, saopštio je Štab za vanredne situacje opštine Lučani. Prema rečima predsednice opštine, Vesne Stambolić, ugrožene su MZ Đerać, Dljin, Lučani i Krstac, gde voda ugrožava domaćinstva i prvredne...\nU gornjomilanovačkom selu Ručići u subotu ujutru pronađeno je beživotno telo muškarca, potvrđeno je ’’Blicu’’. Obdukcija će biti izvršena u toku dana, kada će biti utvrđeno da li je reč o Božu Iliću (19), mladiću koji je pre više od tri meseca nestao u ataru istog sela, od kada...\nAko budete budni, noćas u 02:00 pomerite svoj sat na 03:00, a ako taj trenutak prespavate onda u nedelju ujutru, kada se probudite, podesite svoj sat na letnje računanje vremena pomeranjem za jedan sat unapred. Mada je zvanično došlo proleće, a sa njim i letnje računanje vremena,...\nNa internetu je nedavno osvanula nova aplikacija koja će, čini se, vrlo brzo zaludeti svet. Radi se o video-streaming servisu koji brzo postaje viralan. Inernet korisnici poludeli su za Meerkat App platformom koja omogućava prenos videa uživo. Korisnici samo jednim klikom mogu...\nNakon što su pre par dana osvojile nagradu Oskar popularnosti u Banja Luci, i predstavile video spot za pesmu „Za kraj„, The Frajle su opet s nama. Predstavljaju novu pesmu „Imala je lijepu rupicu nabradi“, starog morskog vuka, Olivera Dragojevića...


Godinama unazad, na inicijativu rukovodstva, Opština Stara Pazova u cilju podrške preduzetnicima, opredeljuje bespovratna sredstva za razvoj preduzetništva mikro i malih pravnih lica. I ove godine, staropazovačka lokalna samouprava, opredelila je pet miliona dinara podrške, namenjenih isključivo za nabavku nove ili polovne opreme i mašina, specijalizovanih alata, repromaterijala i sirovina, a tim povodom nakon sprovedenog Konkursa i procedure sa izabranim licima su potpisani Ugovori.\nZahvaljujući korektnoj saradnji sa Ministarstvom za državnu upravu i lokalnu samoupravu Opštini Stara Pazova je, na nedavno završenom konkursu, opredeljeno 8,5 miliona dinara za uspostavljanje jedinstvenog upravnog mesta, koje će ubrzo početi sa radom u opštinskoj Pisarnici u Staroj Pazovi. Milan Beara, zamenik predsednika Opštine Stara Pazova potpisao je, u prostorijama srpsko-korejskog i informatičkog pristupnog centra, ugovor o dodeli pomenutih sredstava, koja će namenski biti iskorišćena za uređenje i elektronsko opremanje šalter sale uz jedinstveni šalter u zgradi Opštine.\nTrideset romskih porodica uselilo se danas u svoje nove domove u Fruškogorskom naselju u opštini Stara Pazova. Ključeve su im uručili Zoran Lakićević, državni sekretar Ministarstva građevinarstva saobraćaja i infrastrukture i Đorđe Radinović, predsednik opštine Stara Pazova. U okviru projekta „Uspostavljanje održivih rešenja za stanovanje Roma u Staroj Pazovi” 30 porodica dobilo je priliku da imaju sopstveni dom u Fruškogorskom naselju. Pored njih, još 15 romskih porodica dobilo je pristup vodovodu, kanalizaciji, gasovodu i prilazni put.\nDatum kreiranja: 30 jul 2019\n„Nakon tri godine zajedničkog rada sa opštinom Stara Pazova, uspeli smo da realizujemo sve projekte koje smo i planirali. Veoma sam zadovoljan rezultatima koje smo danas videli, očekujem da sledeće godine imamo završenu i sportsku halu u Starim Banovcima za koju smo preko Uprave za kapitalna ulaganja Vojvodine izdvojili 190 miliona dinara“, kazao je predsednik Pokrajinske vlade Igor Mirović, nakon obilaska druge faze radova na izgradnji sportske hale „Bair“ u Starim Banovcima.\nRukovodstvo Opštine Stara Pazova je i u 2019. godini godini, u cilju podizanja kvaliteta života građana, nastavilo investicioni ciklus u poboljšanje infrastrukture po svim mestima. Za naselje Nova Pazova lokalna samouprava je budžetom planirala nekoliko važnih investicija u infrastrukturne projekte, koje se pre svega odnose na delove naselja sa problemima fekalne i kišne kanalizacije, kao i delove naselja gde je neophodno zameniti zastarele azbestne vodovodne cevi.\nDatum kreiranja: 15 april 2019\nPrimetno je da je, u odnosu na veći deo Republike Srbije, opština Stara Pazova daleko ispred kada je u pitanju obuhvat osnovnoškolskog obrazovanja među decom romske nacionalnosti, koji kod nas dostiže 99 odsto. Takođe, iz godine u godinu sve je više učenika, koji se pridružuju svojim drugarima iz školskih klupa u postizanju dobrih rezultata na takmičenjima, zbog čega i primaju opštinske nagrade na velikom događaju: „Nagrađivanje najboljih učenika staropazovačkih škola“ u avgustu svake godine.\nPredsednik Radinović sa romskim porodicama – budućim korisnicima 30 stambenih jedinica u „Fruškogorskom naselju“ u Staroj Pazovi\nPohvale rukovodstvu Opštine Stara Pazova za ostvarene rezultate u razvoju sporta\nБрига локалне самоуправе за трајно решење стамбеног питања социјалних категорија становништва (2)\nMinistarstvo planira 1,3 milijarde dinara za putnu infrastrukturu u opštinama Sremskog okruga\nObaveštenje o početku realizacije projekta „Integrisani pristup upravljanju javnom svojinom u opštinama Stara Pazova i Ruma” u okviru grant šeme programa Exchange 5\nJoš jedan vid podrške Romima u staropazovačkoj Opštini ka integraciji u društvo\nPoseta ministarke kulture Republike Slovačke Opštini Stara Pazova i SKUD „H.J. Čmelik“\nNajava saradnje staropazovačke Opštine sa Žilinskim okrugom\nNagrađeni najbolji sportisti u 2018. godini u opštini Stara Pazova


PRODANOVIĆ: NOPHODNA REFORMA PRAVOSUĐA | Hayat.ba\nPRODANOVIĆ: NOPHODNA REFORMA PRAVOSUĐA\nDelegat u Domu naroda Parlamentarne skupštine BiH Lazar Prodanović izjavio je da su neophodni reformski procesi u pravosuđu u BiH i da su prethodni eksperimenti bili na štetu svih nivoa pravosuđa.\nTo podrazumijeva i promjene u organizovanju Visokog sudskog i tužilačkog savjeta, makar podjelu na sudski i tužilački savjet, te izbor osoba sa visokim stepenom pravosudnog digniteta i kvaliteta, što bi u određenom smislu eliminisalo one primjedbe koje su sada u javnosti prisutne i kako bi se smanjio visok procenat nezadovoljstva djelovanjem pravosudnih institucija – rekao je Prodanović.\nIstičući da na tome moraju raditi svi akteri, on je konstatovao da se bez vladavine zakona ne može govoriti o normalno ustrojenoj demokratskoj zemlji u kojoj bi svaki građanin imao podjednaku odgovornost pred pravosudnim institucijama.\nGovoreći o mogućnosti uvođenja novih tehnologija u izborni proces u BiH, Prodanović je izričit da u BiH u ovom momentu ne dolazi u obzir elektronsko glasanje.\nKada je u pitanju skeniranje listića, treba procijeniti da li bi se ta aktivnost za naredne lokalne izbore odvijala u nekim od lokalnih zajednica gdje postoji interes, kao eksperimentalni dio – rekao je Prodanović za sarajevsko “Oslobođenje”.\nOn je naglasio da je posebno značajno da cjelokupan izborni proces ima viši nivo sankcija za zloupotrebe, uključujući i krivičnu odgovornost.\nDakle, efikasno djelovanje tužilaštava bi odvratilo one koji žele da zloupotrijebe izborni proces. Nažalost, do sada nismo imali efikasna krivična gonjenja – zaključio je Prodanović.\nKada je riječ o novom sazivu Vijeća ministara, Prodanović je naveo da su stvorene pretpostavke da ova institucija funkcioniše u punom kapacitetu i rasterećena nekih nelogičnosti koje je prethodni saziv imao.\nImamo pretpostavke da se svi programski ciljevi u skladu sa Zakonom o Vijeću ministara i Ustavom BiH ostvaruju, daju bolje rezultate, samim tim što su svi nivoi vlasti od entitetskih do državnih identični – zaključio je Prodanović.


Republika Srpska nije Kosovo - Slobodan Pavlović - Peščanik - Dev\nRepublika Srpska nije Kosovo\nDan za danom, krajem protekle nedelje, sa najviših mesta Obamine administracije stizala su reagovanja na izjašnjavanje Međunarodnog suda pravde kojim je, kako se unisono kostantovalo, potvrđena ispravnost snažne američke podrške samoproklamovanoj Republici Kosovo i njenom suverenitetu i teritorijalnom integritetu. Te poruke su se nizale i vremenom dobijale u naboju. Počevši od telefonskog poziva potpredsednika Bajdena predsedniku Srbije Tadiću (u četvrtak, i pre nego što je počela sednica u Hagu!), preko izjave Hilari Klinton (sa turneje po Dalekom istoku), do nekoliko sledujućih konferencija za štampu, od kojih je posebno varničava bila ona u petak, neposredno pred vikend, organizovana u hitnoj telefonskoj formi sa Filipom Gordonom, pomoćnikom državne sekretarke i čovekom broj 1 u Stejt departmentu za sektor Evrope.\nZajednički imenitelj tih ovdašnjih manifestacija svodio se na horska iščekivanja da će „jedini moguć haški ishod“ učiniti da se Srbija i Kosovo „okrenu budućnosti, konstruktivnom podrškom miru i stabilnosti na Balkanu“. Ta parola, međutim – posle prvih reagovanja sa srpskih strana (posebno Dodikovo oglašavanje, o otvaranju nove „hipotetičke perspektive“ za Republiku Srpsku) – nije u kasnijim reakcijama baš sasvim povučena iz opticaja, ali su u prvi plan počela da izbijaju neka vrlo konkretna pojašnjavanja američke pozicije.\nPodsekretar Gordon je oko toga bio u petak prilično jasan sa konstatacijom da je sad praktično „svršena stvar“ to sa Kosovom kao suverenom i nezavisnom državom. Konkretno, zaključio je da to, posle haškog 22. jula, predstavlja „međunarodnu činjenicu“, a ne neku temu za dalju diskusiju. „Sad ima mnogo drugih stvari o kojima bi dve vlade trebalo da konstruktivno razgovaraju, što bi ih izvelo na put integracije u Evropu“, rekao je on tim povodom, sugerišući Beogradu i Prištini, kao smernice za taj dalji dijalog, pravna pitanja, energetiku, policijsku i carinsku službu i, uopšte, sve ostalo što je važno za dobrobit ljudi „u dvema susednim državama“.\nGordon se, u tom kontekstu, ogradio od medijskih špekulacija o podršci Vašingtona ideji o autonomiji za Srbe na severu Kosova. Naglašavajući da iznosi „poznati američki stav“ o tom pitanju, on je na tu temu rekao i sledeće: „SAD podržavaju pristup za koji se zalaže međunarodna zajednica i to ćemo nastaviti. A, to su koraci koje je već preduzela vlada u Prištini formiranjem opština na severu Kosova sa većinskim srpskim stanovništvom u kojima oni biraju čelnike lokalne vlasti iz svojih redova. To funkcioniše očekivano dobro u ostalim delovima zemlje, ali još nije zaživelo na severu Kosova. Verujemo da će se nastaviti taj proces i mi to snažno podržavamo, uvereni da je to put za dalji napredak“.\nZavršavajući izlaganje o perspektivi Kosova u sadašnjim novim, posthaškim okolnostima, Filip Gordon je poručio da najavljeni produžetak dosadašnje strategije Beograda – zasnovane na nastojanju da se spreče dalja međunarodna priznanja nove države na Balkanu – neće biti „ni od kakve koristi“ ni za Srbiju, ni za kosovske Srbe, niti za ceo region zapadnog Balkana. „Zbog toga podstičemo Srbiju da se fokusira na praktične razgovore sa Kosovom. Usmeravanje na sprečavanje priznanja nije put u budućnost. To je gledanje u prošlost, a mi pozivamo obe strane da gledaju napred“, zaključio je pomoćnik Klintonove, uz završnu oblogu da stav MSP „nije antisrpski, već prilika za obostranu pobedu – prilika da se krene sa onim što je od interesa za obe zemlje“.\nGordonovo obrazlaganje nedvosmislene podrške Prištini bilo je, inače, kompletirano i podsećanjem da se preporuka iz Haga odnosila u ovom slučaju samo na Kosovo, kao „jedinstven slučaj“. Odnosno, da se njome nije postavio presedan za neke druge regione ili države – ni na Balkanu, niti igde u svetu.\nPar sati pre toga, spouksmen Stejt departmenta Krouli (u odgovoru na novinarsko pitanje o Dodikovom reagovanju na podršku Haga nezavisnosti Kosova) saopštio je, inače, da se SAD odlučno protive svakog razgovoru o promeni dejtonskog statusa Bosne i Hercegovine. To je bila prva, ali – izvesno je – ne i poslednja poruka te vrste odaslata nadležnima u Beogradu i Banjaluci.\nIntegralni tekst izveštaja iz Vašingtona čiji je deo objavljen u Danasu


"Pre mesec dana u Gradskoj kući bili su članovi rukovodstva i takmičari Kajak kanu kluba 'Vojvodina', a u međuvremenu su ostvarili brojne značajne rezultate na takmičenjima i zato smo došli da im danas izrazimo podršku", rekao je Vučević.\nOn je naglasio da je cilj Novog Sada da što više njegovih sportista bude\nzastupljeno na narednim Olimpijskim igrama, dodajući da veruje da će gradski sekretar za sport iznaći način, da kao i do sada, pomogne tom klubu.\nPredsednik Kajak kanu kluba "Vojvodina" Bora Sibinkić rekao je da je 2014. jedna od najuspešnijih godina u istoriji kluba.\n"Grad Novi Sad je bio i jeste naš najveći oslonac i na tome smo zahvalni, a verujem da će nas podržavati i dalje kako bi ispunili naš cilj da na Olimpijadi u Riju nastupe naša tri takmičara, a plan je ne samo da nastupe, nego i da se bore za medalju", rekao je Sibinkić.\nKajak kanu klub "Vojvodina" je ekipni prvak Srbije za 2014. godine.


Darko Gaković - intervju\nStanje domaćeg preduzetništva u pandemiji bolesti COVID-19 i adekvatnost državne pomoći\nDarko Gaković za Pravni komplet\nParagraf intervju - APRIL 2021\nUdruženje “Zaštitnik preduzetnika i privrednika Srbije” je formalizovano u avgustu 2020. godine, a pre toga je funkcionisalo u okviru neformalne facebook grupe. Najveći skorašnji poduhvat je izmena tumačenja uredbe, a zatim i same uredbe o ograničenju radnog vremena maloprodajnih objekata i objekata koji se bave frizerskim, kozmetičarskim, zanatskim i ostalim uslugama kao rezultat javno prikazanih dvostrukih aršina kad su u pitanju objekti malih, domaćih privrednikau odnosu na hipermarkete i fabrike koji su uglavnom u vlasništvu stranog kapitala. Za svega šest meseci formalne aktivnosti doprineli smo da se čuje glas preduzetnika i domaćih privrednika i da se donosioci odluka i šira javnost upoznaju sa problematikom poslovanja u trenutnim uslovima. Takođe bismo izdvojili okrugli sto na temu neophodnosti reforme poreskog sistema i dve inicijative podnete Ustavnom sudu.\nUdruženje je priredilo i objavilo na svojoj internet prezentaciji model/obrazac zahteva lokalnoj samoupravi, a po osnovu donete Uredbe o uslovima i kriterijumima usklađenosti državne pomoći radi otklanjanja ozbiljnog poremećaja u privredi prouzrokovanog epidemijom zarazne bolesti COVID-19 (“Sl. glasnik RS”, br. 54/2020, 126/2020 i 17/2021). U pozivu privrednicima se navodi i da neke od jedinica lokalnih samouprava već dodeljuju određenu pomoć po osnovu ove uredbe, da li možete da podelite sa čitaocima koje opštine, prema Vašim informacijama dodeljuju državnu pomoć?\nUdruženje je pripremilo obrazac koji je veliki broj privrednika iskoristilo da pošalje svojim lokalnim samoupravama kao vid pritiska da se počne za ozbiljnijim sprovođenjem navedene uredbe koja predviđa nadoknadu delatnostima koje su zbog mera ograničenja imale pad prometa od preko 30% u odnosu na 2019. godinu. Predsednica Vlade je u jednom svom obraćanju uputila privrednike da se obrate lokalnim samoupravama koje su takođe dužne da pronađu adekvatna rešenja za privrednike na svojoj teritoriji. Neki od primera dobre prakse su Raška, Ruma, Sremska Mitrovica, Aranđelovac i drugi. Neke od ovih opština su davale novčanu pomoć, dok su neke umanjivale račune, ukidale naplatu zakupa i slično. S obzirom na to da se pandemija odužila i da određene delatnosti već godinu dana ne mogu da rade normalno potrebno je sprovesti navedenu uredbu efikasnije na brz i jednostavan način pod uslovima koji važe podjednako za sve ugrožene privrednike na teritoriji Republike Srbije.\nVlada Republike Srbije je donela i Uredbu o uslovima i kriterijumima usklađenosti državne pomoći radi otklanjanja štetnih posledica prouzrokovanih epidemijom zarazne bolesti COVID-19 (“Sl. glasnik RS”, br. 54/2020, 126/2020 i 17/2021), kao i Uredbu o uslovima i kriterijumima usklađenosti državne pomoći kroz dokapitalizaciju učesnika na tržištu radi otklanjanja poremećaja u privredi prouzrokovanih epidemijom zarazne bolesti COVID-19 (“Sl. glasnik RS”, br. 126/2020 i 17/2021). Da li Vam je poznato da li je realizovana državna pomoć na osnovu ovih uredbi?\nDokapitalizacija je izvršena za AirSerbia u iznosu od 100 miliona evra. Nemamo podatak da su navedene Uredbe igde sprovedene u slučajevima MSPP sektora.\nKako bi izgledala državna pomoć privredi u pandemiji da privrednici odlučuju o načinu i uslovima dodeljivanja, kao i o visini iste?\nDržavna pomoć privredi pre svega treba da bude selektivna i usmerena na one kojima je zaista i potrebna jer su merama onemogućeni da rade. Kada je u pitanju nadoknada zarada to je mera usmerena na očuvanje radnih mesta i ona mora biti u bruto iznosu, a ne u neto iznosu jer se na taj način privrednicima ostavlja dug za doprinose zbog čega mnogi danas imaju ozbiljne probleme. Udruženje je predložilo Vladi Srbije da se odloženi porezi i doprinosi otpišu i da se poreska politika prilagodi na način da se ugroženim delatnostima ne obračunavaju kamate od strane Poreske uprave, da se omoguće reprogrami ostalih dospelih poreskih opterećenja, da se ukine akontacija poreza na dobit, da se PDV u ugostiteljstvu smanji na 5% u naredne dve godine. Pokriće fiksnih troškova bi bilo dobra mera koja je predviđena Uredbom o uslovima i kriterijumima usklađenosti državne pomoći radi otklanjanja ozbiljnog poremećaja u privredi prouzrokovanog epidemijom zarazne bolesti COVID-19 (“Sl. glasnik RS”, br. 54/2020, 126/2020 i 17/2021), ali se iz nepoznatog razloga ne sprovodi. Zahtevi za takozvane brze cov kredite Fonda za razvoj namenjeni turizmu i ugostiteljstvu se obrađuju veoma sporo i neprofesionalno na šta je ukazivala inicijativa TAS, a što je rezultiralo Odlukom UO Fonda za razvoj od 30.03.2021. (U prilogu)\nDa li je i na koji način je pandemija uticala na žensko preduzetništvo, odnosno da li je pandemija uticala na još veće opterećenje žena preduzetnica i vlasnica kapitala nego što je to bio slučaj do sada?\nPandemija je uticala na žensko preduzetništvo iz više razloga kao što su skraćenje časova u školama i prelazak na online režim, bavljenje delatnostima koje su pogođene merama uključujući salone venčanica, dekoraterke, proizvodnje torti i kolača, igraonice, perionice, frizerke, kozmetičarke i slične delatnosti koje su tradicionalno zastupljene među ženama. Više detalja se može naći u materijalima sa panela koji je održan 8. marta u organizaciji Unije poslodavaca Vojvodine na temu “Žensko preduzetništvo u doba pandemije”.\nŠta biste izdvojili kao najveći dugotrajni problem srpske privrede (problem koji nije generisan pandemijom) koji se i dalje ne rešava, ili za koji ne postoji jednostavno rešenje?\nNajveći dugotrajni problem je neuređen i nefunkcionalan sistem koji preopterećuje registrovane privredne subjekte, a promoviše crno tržište. U sadašnjem sistemu mali broj privrednika nosi teret visokih poreskih opterećenja, nemamo jednaku primenu zakona za sve, tumačenje propisa je često po nahođenju službenika, poslovanje je nepredvidivo, a uslovi poslovanja su nepravedni. Država subvencioniše strane “investitore” sa desetinama hiljada evra po radnom mestu, a prema domaćim privrednicima vrši represiju na svakom koraku. Potrebno je urediti sistem na način da bude podsticajan za razvoj domaćeg preduzetništva, smanjiti namete, proširiti obuhvat poreskih obveznika, suzbiti crno tržište i rad na crno koji su rezultat previsokih opterećenja, pojednostaviti procedure, onemogućiti korupciju, obezbediti efikasno i pravedno sudstvo.\nŠta biste izdvojili kao najveći problem srpske privrede za koji postoji rešenje i koje bi to rešenje bilo koje bi dovelo do ostvarivanja boljih uslova poslovanja za sve, a time i za samu Državu?\nNajveći problem je neprofesionalna Poreska uprava koja po analizi ekonomista Dr Predraga Mitrovića i Dragana Radovića, članova našeg ekspertskog tima, propusti da naplati ceo jedan budžet od 12 milijardi evra godišnje i koja dopušta da strani investitori koje je država subvencionisala godinama posluju sa navodnim gubitkom na papiru, a iz zemlje iznesu 4.5 milijarde evra novca kroz fakture za takozvani konsalting umesto da ga plate ovde na ime poreza na dobit. Uređenjem Poreske uprave i smanjenjem stopa poreza i doprinosa obuhvat poreskih obveznika bi bio veći, a teret po obvezniku mnogo manji što bi doprinelo povećanju standarda zaposlenih u privatnom sektoru i razvojem domaće privrede, što je u interesu države i društva.\nKoje druge probleme (ne manje važne) biste istakli kao hronične probleme domaće privrede?\nNeravnopravni uslovi poslovanja, represivan odnos inspekcija prema registrovanim privrednim subjektima, ležeran odnos prema crnom tržištu, komplikovane procedure, nejednaka primena zakona, neujednačenost tumačenja zakona, propisa i uredbi, nepredvidivost poslovanja, neefikasan birokratski sektor, subvencionisanje stranih investicija.\nDa li ste učestvovali u javnoj raspravi povodom Nacrta zakona o elektronskom fakturisanju i da li se slažete sa usvojenim rešenjima? Zakon je ušao u skupštinsku proceduru i stekao status predloga zakona, koje efekte očekujete na privredu kada zakon bude usvojen i počne sa primenom?\nUčestvovali smo u javnom slušanju Zakona o fiskalizaciji sa primedbama da je zakon nedorečen, da ostavlja preširoka ovlašćenja ministru finansija da putem uredbi definiše pitanja koja je sâm Zakon mogao urediti, da uvođenje novih uređaja ni na koji način neće doprineti suzbijanju crnog tržišta nego predstavlja dodatno opterećenje na registrovane subjekte, da se obesmišljava paušalno poslovanje delatnosti kojima se uvodi korišćenje kasa, kao i da godina krize nije vreme da se troši tri milijarde evra iz budžeta i nepoznat iznos koji pada na teret privrednika za nešto što suštinski ništa ne menja i može da sačeka godinu-dve.\nU vezi sa Zakonom o elektronskom fakturisanju saglasni smo sa primedbama koje je dala Računovodstvena komora Srbije da je apsolutno neophodno izbaciti svaku vrstu posrednika između privrednih subjekata i države jer se na taj način otvara prostor za zloupotrebu poslovnih podataka i poslovnih tajni od strane trećeg lica. Već su se pojavile ponude firmi u vlasništvu offshor kompanija što baca dodatnu sumnju na ceo Zakon.\nPočela je primena Zakona o arhivskoj građi i arhivskoj delatnosti, a da privreda, čini se nije dovoljno upoznata sa obavezama koje proističu za nju iz ovog zakona. Takođe, nisu doneti potrebni podzakonski akti čime je onemogućeno privredi da se pripremi na vreme dok je primena kaznenih odredaba zakona već počela. Imaju li privrednici razumevanja za novonastalu situaciju i da li načelno razumeju obaveze ustanovljene ovim zakonom?\nTo je primer da se nastavlja sa praksom donošenja zakona koji nisu dovoljno jasni tako da već imamo različita tumačenja po pitanju toga šta se smatra arhivskom građom i ko zapravo ima obaveze po ovom zakonu. Na taj način se stvara atmosfera nesigurnosti i nepredvidivosti poslovanja. Mnogi privrednici smatraju da im država na ovaj način šalje poruku da je višestruko isplativije raditi na crno nego rizikovati visoke kazne po osnovu nejasnih obaveza.\nPraćenje propisa u poslovanju je jedna od najbitnijih stavki za uspešno vođenje posla. Paragraf ima bitnu ulogu i u mnogome olakšava poslovanje privrednicima. S obzirom na količinu različitih propisa postoji potreba da privrednik na jednom mestu može da dobije jasnu, nedvosmislenu, pisanu informaciju šta su mu obaveze u zavisnosti od delatnosti kojom se bavi i da postoji odgovornost države da ne može da tereti privredni subjekat za nepoštovanje propisa ako ga nije obavestila o istom.\nImamo primer iz prakse gde privredni subjekti pri uvozu određenih vrsta roba (električni uređaji i slično) podležu plaćanju naknade za tokove opasnog otpada. Pravilno i jednostavno bi bilo da o toj obavezi budu obavešteni od strane države pri uvozu i da uz carinu i PDV dobiju obračun takse. Umesto toga niko ih ne obaveštava da ta obaveza postoji nego posle više meseci dobiju opomenu od Agencije za životnu sredinu sa pretnjom da će se pokrenuti prekršajni postupak, a uz opomenu opet ne dobiju obračun iako Agencija raspolaže podacima o vrsti robe koje je dobila od carine. Posle dan-dva od opomene stiže poziv posredničkih agencija koje nude svoje usluge “kako bi privrednicima rešile problem” sa Agencijom za zaštitu životne sredine koja je tu već kao posrednik Ministarstva za zaštitu životne sredine. Ovo je primer kako se jednostavne stvari namerno komplikuju da bi se omogućio profit trećim stranama koje su u ovom slučaju nepotrebne i primer kako službe nisu na usluzi privredi nego se koriste za zastrašivanje.


Staffing rešenja - Adecco H.R.\nAdecco obezbeđuje angažovanje zaposlenih kroz privremeno ili stalno zapošljavanje. Bilo da su u pitanju sezonske fluktuacije u poslovanju, iznenadna bolovanja, porodiljska odustva, ili ukoliko postoji zabrana direktnog zapošljavanja, Adecco je u mogućnosti da vam obezbedi zaposlene koji će omogućiti neometano odvijanje poslovanja kompanije.\nOutstaffing pruža mogućnost kompanijama da celokupno poslovanje ili njegove delove prenesu na Adecco tako što će zaposleni izabrani od strane klijenta biti angažovani preko Adecco-a. Adecco će biti odgovoran za kompletnu administraciju zaposlenih koja uključuje između ostalog obračun i isplatu zarada, poreza i doprinosa, HR administraciju osoblja, usaglašenost sa zakonima i sva pravna pitanja u skladu sa Zakonom o radu u Srbiji, dok će klijent nastaviti da rukovodi osobljem angažovanim posredstvom Adecco-a.\nKompletna usluga može početi od traženja i selekcije zaposlenih potrebnih klijentu, preko angažovanja, celokupne administracije (outstaffing), sve do izdavanje jedne finalne fakture. Adecco sa zaposlenima sklapa Ugovor o radu za privremeno/stalno obavljanje poslova i upućuje ih na rad korisnicima usluge. Zaposleni rade pod nadzorom klijenta i u skladu sa njegovim procesom rada.\nOvom uslugom kombinujemo selekciju kako privremenog tako i stalnog osoblja, regrutujemo kandidata koji radi za klijenta, ali ga zapošljava Adecco na određeni vremenski period. Po isteku ovog perioda klijent, ukoliko je zadovoljan zaposlenim, ima pravo da ga direktno zaposli kao člana svog osoblja.


Nema istrage protiv Vilića zbog napada na Vučića u Srebrenici - Klix.ba\nBiH Nema istrage protiv Vilića zbog napada na Vučića u Srebrenici\n30.12.2015. u 10:47\nSrebrenica Aleksandar Vučić Parlament BiH Mirsad Vilić Nezavisni odbor PS BiH\nNezavisni odbor Parlamentarne skupštine BiH dobio je od Tužilaštva BiH informaciju o napadu na premijera Srbije Aleksandra Vučića u Srebrenici 11. jula, u kojoj je navedeno da u vezi sa tim događajem nije pokrenuta istraga protiv direktora Direkcije za koordinaciju policijskih tijela BiH Mirsada Vilića.\n"Dobili smo kratak izvještaj da nema pokrenute istrage protiv Vilića i na nekoj narednoj sjednici ćemo to razmatrati", izjavio je nakon današnje sjednice Nezavisnog odbora u Sarajevu predsjedavajući Odbora Žiko Krunić.\nPrema njegovim riječima, Nezavisni odbor danas je razmatrao informaciju Agencije za istrage i zaštitu (SIPA) o događajima u Novom Gradu od 10. decembra.\nIstičući da je informacija SIPA-e kompletna i dokumentovana, Krunić je naveo da je iz dobijenih dokumenata "uočljiva saradnja koja se odvijala i u vezi s tim događajem između policijskih agencija, konkretno između SIPA-e i Ministarstva unutrašnjih poslova Republike Srpske".\n"I taj izvještaj, a juče smo svjedočili potpisivanju sporazuma između tih agencija, faktički su odraz ustavne strukture BiH, položaja policijskih agencija u okviru BiH", naveo je Krunić.\nOn je ocijenio da je sasvim normalno da postoji saradnja između policijskih agencija i da ona bude definisana zakonima, sporazumima i drugim važećim propisima koji regulišu položaj i rad svih policijskih agencija na nivou BiH, na nivoima entiteta i kantona.\nNezavisni odbor danas je razmotrio i usvojio Prijedlog rada za 2016. godinu, koji će sa izvještajem o radu u ovoj godini uputiti na razmatranje Zajedničkoj komisiji za odbranu i sigurnost Parlamentarne skupštine BiH, te Predstavničkom domu i Domu naroda parlamenta BiH.\nMinistar sigurnosti BiH Dragan Mektić pokrenuo je u augustu inicijativu za Vilićevu smjenu zbog događaja u Srebrenici 11. jula, nakon čega je Nezavisni odbor zatražio informaciju Tužilaštva BiH o napadu na Vučića i da li se u vezi sa tim vodi istraga protiv nekih lica koje imenuje Odbor.\nPripadnici SIPA-e su 10. decembra u Novom Gradu, po nalogu Tužilaštva BiH, proveli opsežnu akciju u vezi sa procesuiranjem ratnih zločina, prilikom koje su ušli i u prostorije tamošnje Policijske stanice.\n1h 7min 76


DS: Zastrašivanje neće slomiti otpor - Ritam Grada - vesti Kragujevac\nNaslovna Politika DS: Zastrašivanje neće slomiti otpor\nGradski odbor Demokratske stranke u Kragujevcu obaveštava sve sugrađane koji su učestvovali u protestu i blokadi gradskih saobraćajnica povodom donešenja novih zakona o referendumu i eksproprijaciji, da je u toku akcija MUP-a u kojoj se ljudi pozivaju a zatim sprovode u Prekršajni sud.\n“Matrica je ista i pozivi su „radi obavljanja službenog razgovora“, ali se sve završava prekršajnim prijavama. Na teret se stavljaju dela iz domena ometanja saobraćaja i nepostupanja po nalogu službenog lica.\nKao što smo već najavili, svim sugrađanima koji se nađu u takvoj situaciji advokatski tim Gradskog odbora Demokratske stranke nudi besplatno pravno zastupanje, kao i mogućnost organizovanog sakupljanja finansijske pomoći za one koji nisu u mogućnosti da plate kaznu.\nTakođe savetujemo građane da ne daju izjave bez prisustva branioca i da traže dokumentaciju koja se odnosi na konkretan predmet, kao i rok od suda za pripremanje odbrane.\nPrema najnovijim informacijama kojima raspolaže Demokratska stranka, lokalna SNS vlast organizovano šalje građane Kragujevca na nekakav kontramiting u Šapcu, što mnogi koji rade u lokalnoj administraciji ne mogu da odbiju jer im posao i egzistencija zavise od toga.\nPostaje očigledno da vlast Srpke napredne stranke neće prezati od toga da izazove građanski rat u Srbiji, da bi sačuvala svoje kriminalom stečeno bogatstvo. Ulazimo u terminalnu fazu diktature i vlast će pokušati sve da zastraši građane i spreči bilo kakav otpor. Uvereni smo da grad slobodarske tradicije kakav je Kragujevac, neće pokleknuti pod pritiskom i da postoji dovoljno hrabrih Kragujevčana koji će izneti na svojim plećima ovu neravnopravnu ali pravednu borbu za bolju Srbiju. Demokrate će u toj borbi uvek biti zajedno za svojim sugrađanima. Do pobede!”, saopšteno je iz gradskog odbora Demkratske stranke.\nSledeći članakSSP: Zakon pod šapom režima\nGoca Nov 30, 2021 u 20:27


Poslanik Evropskog parlamenta iz Austrije prinuđen da podnese ostavku zbog rasističkih izjava – Nadlanu.com\nPoslanik Evropskog parlamenta iz Austrije prinuđen da podnese ostavku zbog rasističkih izjava\nObjavljeno 8. apr 2014. / 13:16:59\nMelcer je pokrenuo lavinu kritika kada je nemački list "Zidojče cajtung" objavio da je on na jednoj manifestaciji u februaru rekao da EU preti opasnost da postane "konglomerat crnčuga gde je sve u haosu".\nOn je danas najavio ostavku, ali nije odstupio od svojih stavova, rekavši da nije učinio "ništa nečasno", već je samo "izneo nekonformističko mišljenje na politički nekorektan način".\nMelcer je za austrijsku novinsku agenciju APA danas izjavio da odluku da podnese ostavku nije doneo zbog "politički korektnih" medija niti "lažnog gneva političkog establišmenta".\n"Na ovaj potez me naterao očigledni manjak poverenja u moju stranku", dodao je on, preneo je AFP.\nEvroskeptična i antiimigraciona Slobodarska stranka je treća po veličini u austrijskom parlamentu, a rezultati anketa pokazuju da će biti i treća na evropskim izborima 25. maja, na kojima će, prema očekivanjima, osvojiti oko 20 odsto glasova.\n"Zidojče cajtug" piše da je Melcer, takođe, rekao da je EU diktatura i da je u poređenju sa njom "Treći Rajh verovatno bio bezobličan i liberalan" zato što je Hitlerov režim imao manje "pravila i propisa".\nOn je kazao i da su Nemci i Austrajnci "jedini koji dolaze na sastanke na vreme" i počinju da rade u devet sati.\nMelcer je kasnije u jednom saopštenju naveo da nije hteo da "učini trivilajnim" zločinački Treći Rajh, već da je samo hteo da dočara "apsurdnu opsednutost EU propisima na dramatičan način".\nPredsednik Austrije Hajnc Fišer pozvao je Melcera da podnese ostavku, a isto su učinile dve partije u austrijskoj centrističkoj koaliciji.


Mihajlović naterao Berluskonija da gleda Peruđu, Adrijano odmah u metu, biće Baka strašno pojačanje (VIDEO)\nRosoneri sigurni u trećoj rundi Kupa Italije...\nNe pamti italijanska javnost kada je Silvio Berluskoni poslednji put došao na San Siro da prati ovako „nebitan“ meč Milana protiv Peruđe, ali Siniša Mihajlović je naterao vlasnika Rosonera da sedne na svoju poziciju u luksuznoj loži i isprati novu generaciju u svom mezimčetu. Takođe, ne dešava se tako često da daleko moćniji protivnici u ranoj fazi italijanskog Kupa na teren pošalju najjači tim, ali Mihajlović je baš protiv niželigaša odlučio da pošalje sve raspoložive snage, kako bi ekipu pripremio za početak sezone. Na kraju Milan je ostvario rutinsku pobedu i slavio rezultatom 2:0.\nAli, mnogo više od same pobede šefa stručnog štaba Rosonera obradovaće igra napadačkog tandema Luiz Adrijano - Karlos Baka, koji je pokazao da bi ove sezone mogao da bude prava pokretačka snaga kluba iz grada mode. Nezavisno od činjenice da je na drugoj strani terena bila slabašna Peruđa, Milan je delovao prilično moćno na terenu, Mihajlovićevi učenici bili su prilično agresivni na lopti, posebno u prvom poluvremenu, Adrijano je zatresao mrežu u prvoj zvaničnoj utakmici, a Baka pokazao da će biti strašno pojačanje za nekadašnjeg prvaka Evrope. Drugi deo igre bio je prilično miran, ali nagoveštaj nekih boljih vremena je tu.\nPrvi je mrežu Peruđe načeo Keisuke Honda, koji je imao otvoren put ka golu posle Adrijanove lukave varke, da bi doskorašnji fudbaler Šahtjora svoju prvu takmičarsku utakmicu zasladio pogotkom polovinom prvog poluvremena, čime je na kraju i postavio konačni rezultat utakmice.\nDoduše, rezultat je mogao da bude još ubedljiviji, a Baka je takođe mogao da bude strelac premijernog pogotka u crno-crvenom dresu, ali je sudija čini se neopravdano poništio pogodak kolumbijskog centarfora zbog nepostojećeg ofsajda. Milan je imao i širom otvoren put ka golu rivala, pošto je Davide Lancafame zaradio zaradio crveni karton u 66. minutu, ali mreže su do kraja utakmice mirovale.\nMilan će u narednoj rundi Kupa igrati protiv Krotonea, koji je bio bolji od Ternane rezultatom 1:0.


Turska nudi zajedničku saradnju: Znamo koliko je Rusija uložila u mir u Karabahu - Sputnjik Srbija\n08:49 20 Oktobar 2020\nTurska nudi zajedničku saradnju: Znamo koliko je Rusija uložila u mir u Karabahu\n15:01 06.10.2020 Preuzmite kraći link\nSukob u Nagorno-Karabahu (318)\nMinistar spoljnih poslova Turske Mevlut Čavušoglu izjavio je da svi znaju koliko je Rusija uložila napora da se razreši konflikt u Nagorno-Karabahu, baš kao i Turska, stoga je od izuzetne važnosti da se pokrene zajednički rad Moskve i Ankare po tom pitanju.\nKako je rekao, svaka zemlja bi trebalo da bude na strani istine, a istina je na strani Azerbejdžana.\n„Sve zemlje, uključujući Rusiju, trebalo bi da budu na strani istine. Rusija je u sastavu minske trojke, ima odnose i sa Azerbejdžanom i sa Jermenijom, zbog čega mora da uloži mnoge napore kako bi se konflikt rešio. Mi želimo da uložimo još više napora, zato je i potreban zajednički rad“, rekao je Čavušoglu.\nTurski ministar trenutno boravi u poseti Bakuu gde se sastao sa predsednikom Azerbejdžana Ilhamom Alijevom.\nTom prilikom Alijev je rekao da „Turska vodi politiku mira na Bliskom istoku i na Kavkazu“, te da takva politika već daje određene rezultate.\n„Politika Turske u regionu je usmerena isključivo na mir. Situacija u vezi sa napadom Jermenije još jednom pokazuje da je Turska veliki autoritet u regionu, pa čak i u svetu, što nam daje dodatnu snagu“, rekao je Alijev.\nAzerbejdžanski predsednik je ujedno rekao i da je od izuzetne važnosti činjenica da su Azerbejdžan i Turska saveznice, što je danas očigledno ne samo narodima te dve zemlje, već i celom svetu.\nNaredba azerbejdžanskoj vojsci: Pripremite napad uz primenu oružja velike razorne moći\nMevlut Čavušoglu, Nagorno-Karabah, Jermenija, Azerbejdžan, Rusija, Turska


Moskva uručila protestnu notu austrijskom ambasadoru - 09.11.2018, Sputnik Srbija\nMoskva uručila protestnu notu austrijskom ambasadoru\nMinistarstvo inostranih poslova Rusije uručilo je u petak protestnu notu ambasadoru Austrije u Rusiji Johanesu Ajgneru povodom optužbi o umešanosti bivšeg... 09.11.2018, Sputnik Srbija\n16:26 09.11.2018 (Osveženo: 16:35 09.11.2018)\nMinistarstvo inostranih poslova Rusije uručilo je u petak protestnu notu ambasadoru Austrije u Rusiji Johanesu Ajgneru povodom optužbi o umešanosti bivšeg austrijskog pukovnika u obaveštajnu delatnost u korist Rusije.\nPotezi Beča povodom situacije s bivšim pukovnikom, optuženim u Austriji za obaveštajni rad u korist Moskve, zasnovani su na sumnjama koje nisu dokazane, navelo je Ministarstvo inostranih poslova Rusije.\n„Skrenuli smo pažnju ambasadoru na saopštenje federalnog ministra za evropske, integracione i inostrane poslove Austrije Karin Knajsl da će, u slučaju da sumnje o špijunaži budu potvrđene, rusko-austrijski odnosi biti ozbiljno otežani. Naglasili smo da koraci koje je Beč preduzeo nisu zasnovani na dokazima nego na sumnjama i da su već doveli do usložnjavanja naših odnosa koji su se u poslednje vreme odlikovali pozitivnom dinamikom“, navedeno je u saopštenju.\n„Neprijatno sam iznenađen!“ Lavrov o špijunskoj aferi koja potresa Austriju\n9 Novembar 2018, 12:13\nAustrijski ambasador bio je pozvan na razgovor u Ministarstvo inostranih poslova Rusije povodom afere. Nakon sastanka s ruskim diplomatama on nije želeo da otkriva novinarima sadržaj razgovora.\nOdgovarajući na molbu jednog od novinara da prokomentariše svoj dolazak u Ministarstvo ambasador je izjavio: „Ministarstvo će kasnije izdati saopštenje o tome“.\nRanije u petak austrijski kancelar Sebastijan Kurc izjavio je da je bivši pukovnik austrijske vojske osumnjičen da se 20 godina bavio obaveštajnim radom u korist Rusije.\nAmbasada Rusije u Austriji odbila je da komentariše pisanja medija. Privremeni poverenik Rusije u Austriji pozvan je u austrijsko Ministarstvo inostranih poslova.\nObjavljeno je, takođe, da je usled tog incidenta šefica austrijske diplomatije Karin Knajsl otkazala posetu Moskvi.\nMinistar odbrane Austrije Mario Kunasek izjavio je da je njegov resor dobio informaciju od „prijateljske službe“ pre nekoliko sedmica. Prema navodima medija, reč je o specijalnim službama Nemačke.


Neophodna je izmena zakona i tretiranje saobraćajnih udesa sa smrtnim ishodom kao ubistvo, poručeno danas na protestu Nišlija kod Osnovnog suda\nGoran Mladenović, ocenio je da „voziti velikom brzinom i ubiti nekoga ne može da bude saobraćajni prekršaj, već krivično delo sa adekvatnom kaznom”\nSaobraćajnih nesreća je bilo i biće, ali kada neko napravi udes pod dejstvom droge, alkohola ili zbog prebrze vožnje, mora da odgovara za ubistvo, rekao je on\nMilan Miljković je naglasio da niko od građana ne učestvuje u protestu iz političkih razloga, već zato da bi deca mogla da šetaju gradom bez opasnosti da će neko od vozača da ih „pokosi“\nGrađani Niša su već tri puta protestvovali zbog saobraćne nesreće koju je 4. januara izazvao vozač „audija“ Nemanja S. (20), a u kojoj su na trotoaru na Bulevaru Medijana stradala dvojica pešaka\nGrađani Niša zatražili su danas na protestu na Sinđelićevom trgu kod zgrade niškog Osnovnog i Višeg suda izmenu zakona i tretiranje saobraćajnih udesa sa smrtnim ishodom kao ubistvo.\nJedan od učesnika protesta, Goran Mladenović, ocenio je da „voziti velikom brzinom i ubiti nekoga ne može da bude saobraćajni prekršaj, već krivično delo sa adekvatnom kaznom“.\nOn je dodao da je “saobraćajnih nesreća bilo i biće, ali kada neko napravi udes pod dejstvom droge, alkohola ili zbog prebrze vožnje, mora da odgovara za ubistvo”.\nMladenović je konstatovao da je veliki problem društva i to što zakoni koji su na snazi nisu isti za sve i ne primenjuju se jednako.\n-Veliki broj kazni koje su proteklih dana policajci napisali vozačima u Nišu neće ništa suštinski rešiti. To što su pisali kazne za prljave tablice i zastarelu prvu pomoć neće rešiti problem. Svake noći na Bulevaru Medijana čujemo vozila koja “arlauču” i prolaze neverovatnom brzinom. Radar je na Bulevaru Medijana samo od 11 do 14 sati i ta mera je nikakva-rekao je Mladenović.\nOn je kazao da je ogorčen što ih pojedini sugrađane optužuju zbog “represije saobraćajne policije”, koja pojačano kontroliše vozače.\n-Da li je to što je ovih dana saobraćajna policija kaznila 1.700 naših sugrađana, kazna za to što smo kao građani izašli i zatražili da se nešto promeni u cilju veće bezbednosti naše dece-upitao je Miljković.\nGrađani Niša su već tri puta protestvovali zbog saobraćne nesreće koju je izazvao vozač „audija“ Nemanja S. (20), kako bi ukazali na probleme u saobraćaju, kao i nedostatak reakcija nadležnih, i promenu postojećeg zakona.\nZbog te saobraćajne nesreće smenjen je načelnik Saobraćajne policije u Nišu Dragan Pešić, a prethodnih dana je bila i pojačala kontrola saobraćaja na teritoriji Grada Niš.\nSavet za bezbednost saobraćaja Niša odlučio je da se postave zaštitne pešačke ograde, razdelna ostrva u Knjaževačkoj ulici i nadzorne kamere na najprometnijim bulevarima i ulicama kako bi se unapredila bezbednost saobraćaja.


Ostvarivanje zelene agende u predviđenom roku teško dostižno - Ekonomija - Dnevni list Danas\nPočetna » Vesti » Ekonomija » Ostvarivanje zelene agende u predviđenom roku teško dostižno\nSrbija kaska za razvijenim zemljama kada je reč o razvoju obnovljivih izvora energije\nG. Vlaović27.09.2021. 12:46\nFoto: FoNet/Predsednitvo Srbije\nTokom boravka u Varšavi, gde je učestvovala na sastanku Partnerstva za transatlantsku energetsku i klimatsku saradnju, Zorana Mihajlović, ministarka rudarstva i energetike Srbije istakla je da je naša zemlja za projekte u novom investicionom ciklusu obezbedila 17 milijardi evra, od čega je više od pet milijardi za obnovljive izvore.\nTe investicije bi trebalo da pomognu da se ostvare zvanično proklamovani planovi da Srbija do 2040. godine 40 odsto električne i toplotne energije dobija iz obnovljivih izvora a da 10 godina kasnije najveći deo proizvodnje bude iz “zelenih kilovata”.\nKada je reč o ispunjavanju tog zadatka može se konstatovati da Srbija već kaska za zemljama Evropske unije a sudeći po mišljenju domaće stručne javnosti preambiciozno je verovati da se proklamovano može ostvariti u predviđenim rokovima.\nNaime, dok Srbija planira da 40 odsto energije dobija iz obnovljivih izvora do 2040. godine, Evropska unija želi da udeo zelene energije do 2030. godine podigne sa ranije planiranih 32 odsto na 40 odsto.\nDo 2050. godine Srbija namerava da više od 50 odsto energije dobija iz OIE, a zemlje Evropske unije planiraju da do tada u potpunosti eliminišu proizvodnju na ugalj i da struju dobijaju iz obnovljivih izvora i nuklearnih elektrana.\nNeke zemlje poput Nemačke planiraju da napuste fosilna goriva već do 2040. godine. Sa druge strane, iako teže da 2050. godine Srbija većinu struje dobija iz OIE nadležni u našoj zemlji još uvek ne znaju u kom procentu će se tada proizvoditi struja dobijena iz uglja.\nPlan rada postojećih termoelektrana do 2050. godine utvrdiće savet koji će biti formiran na nivou Vlade u kojem će pored predstavnika resornih ministarstava, biti i predstavnici Elektroprivrede Srbije i sindikata EPS-a.\nU ovom trenutku svega oko 30 odsto struje u Srbiji se proizvodi iz obnovljivih izvora i to najviše zahvaljujući hidroelektranama iz kojih se dobija 24,5 odsto. Procenat struje iz drugih OIE je gotovo potpuno zanemarljiv sudeći po statističkim podacima.\nPrimera radi, prošle godine je iz vetroparkova proizvedeno 2,7 odsto struje, iz malih hidroelektrana 0,87 odsto, solarnih panela 0,04 odsto i ostalih OIE 1,45 odsto. Srbija najviše struje proizvodi iz termoelektrana i u 2020. godini taj procenat je iznosio 69,85 odsto.\nShodno takvim podacima razumljivo je što struka sa skepsom gleda na izjave srpskih zvaničnika da će udeo proizvedene električne i toplotne energije u Srbiji do 2040. godine dostići najmanje 40 odsto a da će se 2050. godine iz obnovljivih izvora proizvoditi najveći deo struje u našoj zemlji.\nU Evropskoj uniji su pak, obnovljivi izvori prošle godine pretekli fosilna goriva u učešću u proizvodnji struje sa procentom od 38 odsto. Udeo fosilnih goriva je bio na nivou od 37 odsto dok se ostatak struje proizveo u nuklearnim elektranama.\nKoliko su zemlje EU ispred Srbije u korišćenju obnovljivih izvora pokazuju podaci da je struja proizvedena iz vetra i solara činila 20 odsto ukupne proizvodnje prošle godine. Najveći udeli su zabeleženi u Danskoj 61 odsto, Irskoj 35 odsto, Nemačkoj 33 odsto i Španiji 29 odsto.\nEkonomista Milan R. Kovčević kaže za Danas da je osnovna prepreka u ispunjavanju zacrtanih ciljeva u izgradnji obnovljivih izvora energije to što ne postoji jasan strateški plan koji su projekti prioritet kao i nedostatak angažovanja države u pospešivanju sprovođenja zelene agende.\nTeško da će se ono što je predviđeno vezano za razvoj obnovljivih izvora ostvariti ako se nastavi sa pričom o izgradnji nacionalnog stadiona i sličnim. Jednostavno, nadležni nikako da osmisle jasan plan šta i kako graditi u Srbiji. Veoma je malo dosad urađeno na izgradi obnovljivih izvora. Da bi se krenulo nabolje potrebno je u većoj meri opredeliti se za postavljanje solarnih panela a za taj proces je potrebno i da se država više uključi u njega kako bi obezbedila uslove da se pospeši i u što kraćem roku sprovede – navodi naš sagovornik.\nArhitekta Mahmud Bušatlija ističe za Danas da je proces prelaska na obnovljive izvore zastao u zemljama Evropske unije jer se susreću sa nedostatkom gasa.\nZbog toga Nemačka razmišlja i o daljoj proizvodnji struje na ugalj, ali i zbog toga što je proizvodnja električne energije iz solara i vetroparkova podigla njenu cenu. Shodno tome, ne može se onda očekivati da proces povećavanja proizvedene struje iz zelenih kilovata u Srbiji bude brz. Iluzorno je govoriti o ostvarivanju planiranih ciljeva u proizvodnji obnovljivih izvora, a da ne postoji nijedan ozbiljan plan da se izgradi nova velika hidroelektrana. Samo bi izgradnja velikih hidrokapaciteta mogla da obezbedi da se planovi nadležnih o proizvodnji iz obnovljivih izvora ostvare – smatra Bušatlija.\nVelimir Gavrilović, generalni direktor firme “Energia gas and power” ističe da nadležni u Srbiji tumače da su postojeće hidroelektrane, iz kojih se dobija 30 odsto struje, takođe obnovljivi izvori energije.\nKada akumulacionim jezerom potopite veliku organsku materiju ona truli i proizvodi gasove sa efektom staklene bašte. Postavlja se pitanje da li se to onda uopšte može smatrati obnovljivim izvorom. Ako se uzmu u obzir i privatne investicje u vetroparkove koje finansiraju građani Srbije kroz visoke fid in tarife za tu struju realno treba još malo investicija do planiranih 40 odsto. Ali to naravno samo ako uvažimo da su stare velike hidroelektrane obnovljivi izvori a one u stvari dovode do zagađenja, kao što je već objašnjeno – navodi naš sagovornik.\nOn dodaje da je problem to što Elektroprivreda Srbije u proteklih 10 godina nije uradila ništa na investiranju u obnovljive izvore ali se zato investira u termoelektranu u Kostolcu “ kako bi se u njoj spaljivao loš lignit i zagađivala životna sredina”.\nelektricna energijafosilna gorivahidroelektranenuklearne elektraneobnovljivi izvori enegijesolarna energijaSrbijatermoelektraneugaljvetroparkoviZelena agenda\nJedno reagovanje na “Ostvarivanje zelene agende u predviđenom roku teško dostižno”\nNenad Šijaković kaže:\n27. septembra 2021. u 20.00\nAutor iz neznanja ili sa namerom ne spominje činjenicu da Srbija u ovom trenutku već proizvodi oko 34% ukupne električne energije iz obnovljivih izvora energije. Hidroelektrane spadaju u obnovljive izvore energije isto kao i vetro i solarne elektrane. Trenutno u Srbiji otprilike 45% od ukupnog instalisanog kapaciteta za proizvodnju električne energije odlazi na obnovljive izvore. Podatak koji bi autor ovog teksta morao da zna, ukoliko se iole ozbiljno bavi ovom oblašću!


Andor Deli: Razvoj infrastrukture Zapadnog Balkana treba da teče paralelno sa evropskom integracijom regiona | Vajdaság MA\nZa mađarsku zajednicu u Vojvodini je izuzetno važno da održavanje odnosa sa Mađarskom bude što brže i bez problema – saopštio je vojvođanski poslanik EP iz redova Fidesa Andor Deli.\nOdbor za saobraćaj i turizam Evropskog parlamenta (TRAN) priprema izveštaj o preispitivanju transevropskih saobraćajnih mreža (TEN-T) koje će biti aktuelno sledeće godine. Vojvođanski poslanik EP iz redova Fidesa Andor Deli je u vezi planova odbora izjavio: cilj mu je da predloži promene ovog izveštaja i unese elemente koji će podržati ostvarivanje projekata u Mađarskoj i u okviru prekogranične saradnje. Važno je skrenuti pažnju Evropske komisije na to da se odlukom TEN-T ne stimuliše samo bolje uključivanje članica EU, nego i zemalja Zapadnog Balkana koje teže članstvu.\n„Sledeće godine će biti aktuelno preispitivanje tzv. TEN-T saobraćajnih mreža, i zbog toga u odboru za saobraćaj i turizam EP pripremamo izveštaj sa ciljem da ukažemo Evropskoj komisiji koji su to elementi za koje smatramo da su važni. Važno je da se ojača privreda Srednje i Istočne Evrope, a to je nezamislivo bez snažne saobraćajne infrastrukture. Za to obezbeđuju okvire TEN-T mreža i finansijski fondovi EU. Zbog toga smatram da je važno da u saradnji sa kolegama poslanicima iz regiona predložimo da se među glavne saobraćajne koridore uvrsti i Via Carpathia, koja je pruža duž istočne granice EU, od Baltika preko Mađarske do Grčke“ – izjavio je poslanik.\nU svom saopštenju, Andor Deli je istakao da je važno skrenuti pažnju Evropske komisije na to da se odlukom TEN-T ne stimuliše samo bolje uključivanje članice EU, nego i zemalja Zapadnog Balkana koje teže članstvu, naime zemlje kandidati iz ekonomskog aspekta već čine deo tržišta unije, a to treba da prati i saobraćajna infrastruktura. „Slobodno kretanje robe i ljudi je nezamislivo bez dobrih puteva i železnice“ – kaže Deli.\n,,Za Evropsku uniju i region Zapadnog Balkana, pa tako i za Mađarsku i susednu Srbiju su naročito važni prekogranični projekti, jer preko njih možemo povećati interoperabilnost i veze između EU i regiona. A za mađarsku zajednicu u Vojvodini je izuzetno važno da održavanje odnosa sa Mađarskom bude što brže i bez problema. Međutim, da bi se značajnije investicije, kao što je na primer železnička pruga Segedin-Subotica-Baja, ubrzale, potrebno je da se u značajnoj meri poveća nivo sufinansiranja od strane unije, koje sada iznosi 40%. Zbog toga svojim predlozima tražim od Evropske komisije da obrati posebnu pažnju na linije koje se protežu preko granica i poveća udeo finansiranja u tim projektima“ – naglasio je poslanik EP Andor Deli.


Sednica Kolegijuma Ministarstva odbrane i Generalštaba – Balkanekspresrb.rs\nZAJEDNIČKA sednica Kolegijuma ministra odbrane i proširenog Kolegijuma načelnika Generalštaba Vojske Srbije održana je danas u Domu Garde na Topčideru. Sednicom su rukovodili ministar odbrane Zoran Đorđević i načelnik Generalštaba Vojske Srbije general Ljubiša Diković.\nSednica se sastojala iz dva dela. U prvom delu, razmatrane su ključne aktivnosti sistema odbrane i analiziran rad i dostignuti ciljevi organizacijskih jedinica Ministarstva odbrane i Vojske Srbije u 2016. godini. Sem ostalog, analizirano je i učešće pripadnika Vojske Srbije u multinacionalnim operacijama, održavanje operativnih i funkcionalih sposobnosti, kao i logistička podrška za obezbeđenje funkcionisanja Ministarstva odbrane i Vojske Srbije.\nU drugom delu, državni sekretar, pomoćnici ministra i najodgovornije starešine iz Ministarstva odbrane i Vojske Srbije prezentovali su kapitalne projekte predviđene Ministarskim uputstvom za 2017. godinu, a najviše je bilo reči o opremanju i modernizaciji jedinica Vojske Srbije naoružanjem i vojnom opremom.♦\nTagsGeneralštab Ministarstvo odbrane


Uređenje javne površine: Jedan od najvećih kulturno-umetničkih habova koji će okupljati Novosađane i sve one koji posećuju naš grad\nOgromna istorija Novog Sada koju možda olako zaboravljamo, ovde ima svoj početak\nČlanica Gradskog veća za budžet, finansije i investicije Adrijana Mesarović, članica Gradskog veća za imovinu i imovinsko-pravne poslove, zaštitu životne sredine, održivi razvoj i energetsku efikasnost Mira Radenović, načelnica Gradske uprave za imovinu i imovinsko-pravne poslove Mirjana Marković, v.d načelnika Gradske uprave za građevinsko zemljište i investicije Dejan Mandić, i direktor Fondacije „Novi Sad 2021 - Evropska prestonica kulture“ Nemanja Milenković obišli su Kreativni distrikt, na Bulevaru despota Stefana, gde su završeni radovi u okviru druge-A faze uređenja javnih površina.\nTokom te faze izvedeni su radovi na izgradnji saobraćajnica, biciklističkih i pešačkih staza, parkinga, fekalne i atmosferske kanalizacije, javnog osvetljenja, kao i hortikulturno uređenje i postavljanje urbanog mobilijara na lokalitet izgrađen u prvoj fazi.\n- Grad Novi Sad je izdvojio sredstva za komunalno opremanje, saobraćajnu infrastrukturu i hortikulturno uređenje, postavku mobilijara i opreme, kao i za rekonstrukciju i izgradnju objekata na ovom prostoru, kako bi danas ovo mesto bilo centar stvaralaštva, i jedan od najvećih kulturno-umetničkih habova koji će okupljati, kako Novosađane tako i sve one koji posećuju naš grad.\nUkupna vrednost investicije za uređenje javnih površina Kreativnog distrikta iznosi 540 miliona dinara, od kojih je 210 miliona dinara opredeljeno za poslednju fazu uređenja koja je predviđena Programom radova za 2021. godinu, kroz dvogodišnje finansiranje.\nPrva faza u okviru regulacije Bulevara despota Stefana završena je krajem 2019. godine, dok je druga faza završena krajem prošle godine. Tokom prve faze investirano je preko 250 miliona dinara, a u okviru druge faze preko 70 miliona dinara.\nVerujem da će se ovde održavati brojne manifestacije u 2022. godini, kada će Novi Sad u punom svetlu predstavljati Evropsku prestonicu kulture, a Grad će svakako nastaviti sa ulaganjem jer je prepoznao značaj ovog projekta - rekla je Adrijana Mesarović.\nDo sada je izgrađeno oko 900m novih saobraćajnih površina, 1.300m pešačkih staza, 920m biciklističkih staza, 208 novih parking mesta, od kojih je osam namenjeno osobama sa invaliditetom, 1.750m kanalizacione mreže i 630m vodovodne mreže, i postavljeno je 46 novih stubova javne rasvete. Stvorena je i veza sa kejom preko pešačkih i biciklističkih staza, a uređenje javnih površina obuhvatalo je i postavljanje mobilijara i urbane opreme – 72 klupe, 64 korpe i 32 nosača za bicikle.\nRekonstrukcija Kreativnog distrikta zauzima centralno mesto u okviru projekta „Novi Sad 2021 - Evropska prestonica kulture“, sa ciljem očuvanja posebnih urbanističko - arhitektonskih karakteristika lokaliteta i stvaranja uslova za razvoj urbanog distrikta, centra kreativnih industrija.\n- Ogromna istorija Novog Sada koju možda olako zaboravljamo, ovde ima svoj početak, ovo jeste centar stvaralaštva i kreativni distrikt koji treba da sačuva one umetnike koji su bili ovde i da otvori vrata nekim novim, tako što poštuje i industrijsko nasleđe ali i savremeno stvaralaštvo sa kojim će se Grad Novi Sad i Novosađani sigurno ponositi – naglasio je Nemanja Milenković.\nevropska prestonica kulture Istorija Novog Sada kineska četvrt Novi Sad omladinska prestonica evrope


TO JE AMERIKA: Mole kriminalce da se suzdrže od kriminala dok TRAJU VRUĆINE – Volim Podgoricu\nPočetna/NOVOSTI/Društvo/TO JE AMERIKA: Mole kriminalce da se suzdrže od kriminala dok TRAJU VRUĆINE\nPolicija američke savezne države Masačusets zamolila je građane da se suzdrže od kriminala i nezakonitih aktivnosti do ponedjeljka zbog talasa toplote koji je zahvatilo to područje, javila je danas američki televizijska mreža Si En En.\n„Jednostavno je suviše toplo za kršenje zakona“, navela je policija u gradu Brejntri u Masačusetsu i preporučila građanima da za vrijeme talasa toplote ostanu u zatvorenom i obustave nezakonite radnje dok ne bude hladnije.\nPolicija je preporučila gledanje serija, igranje igrica ili vježbanje karatea kod kuće, navodeći da će „naredni sastanak (sa izgrednicima) biti vjerovatno u ponedjeljak“ kad će temperatura biti malo niža.\nNajmanje tri osobe preminule su zbog talasa toplote u SAD, gdje je u Njujorku i Vašingtonu zabilježeno do 38 stepeni Celzijusa.\nTalas toplote u centralnom dijelu SAD i na atlantskoj obali bi trebalo da traje do nedjelje uveče po lokalnom vremenu.\nAmeričke vlasti navele su da bi danas temperatura na pojedinim mjestima mogla da bude do 45 stepeni zbog čega se savjetuje građanima da ograniče aktivnosti na otvorenom.\nAMERIKA kriminal SAD\nSlobodarska tradicija ponos stanovnika Šavnika


Krajem aprila ponovo proljetna temperatura - Novosti Plus\n13 Aprila, 2021 13 Aprila, 2021 Kristina Prole\t0 Comments\tVremenska prognoza\nU posljednjoj dekadi aprila očekuju se ponovo proljetna temperatura i promjenjivo vrijeme, rekao je Srni meteorolog Hidrometeorološkog zavoda Republike Srpske Igor Kovačić.\nKovačić kaže da ciklon koji se aktivirao u sjevernom Jadranu utiče na vremenske prilike u ovim područjima, pa je jutros u većini krajeva bilo obilnije kiše, dok se tokom dana očekuje kiša u svim krajevima.\n“Kiša će biti obilnija na zapadu Krajine i krajem dana na jugu zemlje, gdje će biti pljuskova i grmljavinskih procesa, tako da će tu kiše biti 20 do 30 litara po metru kvadratnom”, rekao je Kovačić.\nOn je dodao da će uz padavine doći i do pada temperature, tako da će na planinama početi da pada susnježica i snijeg, pa se uveče u planinskim regionima očekuje i formiranje snježnog pokrivača.\n“U nižim krajevima snijeg se očekuje u toku noći i sutrašnjeg jutra i prijepodneva ali zbog obilnih padavina kiše on će se u nižim krajevima topiti , tako da postoji mogućnost samo formiranja manjeg snježnog pokrivača, u brdovitim krajevima on će biti umjeren, a na planinskim će biti izražen između 15 i 20 centimetara, a moguće ponegdje i više centimetara snijega”, naveo je Kovačić.\nOn je dodao da se nakon toga očekuje par suvih ali hladnih dana.\nKovačić upozorava na jutarnje mrazove u nižim krajevima koji će biti izraženi 15. i 16. aprila u četvrtak i petak , koji će ići i do minus četiri stepena, dok će mraz u višim krajevima biti izraženiji između minus šest i minus osam stepeni Celzijusovih.\nKovačić kaže da se talasanje zonalnog strujanja očekuje za vikend 17. i 18. aprila kada će ponovo biti kiše, a na planinama nešto slabijeg snijega.\nOn je naveo da će se vremenske prilike sa blagim porastom temperature iznad 10 i 15 stepeni Celzijusovih zadržavati do 19. i 20. aprila, nakon čega se očekuje nešto značajniji porast temperature i do 20 stepeni, nakon toga i 23 i 24 stepena Celzijusova, naglasivši da ovo područje i dalje ostaje u periodu vrlo promjenjivog vremena.\nOd 19. do 26. će biti preovlađujuće suvo vrijeme,eventualno sa slabom prolaznom kišom a oko 23.aprila i ponovnim rastom i jutarnjih i dnevnih temperatura.\nMinimalna temperatura će u tom periodu biti od sedam do 12 stepeni, lokalno i par stepeni više, a maksimalna od 18 do 23 stepena Celzijusova, na sjeveru i za nekoliko stepeni više.\nNovi period promjenljivijeg vremena se prognozira od 27. pa do kraja mjeseca, s umjerenom kišom 27. i 28, te 30. aprila.\nSrna, foto: Grad Banja Luka/FB\n← Milovan Cicko Bjelica visoki funkcioner SDS: Ograđujem se od stava Bosića\nNagrade za osnovne škole u okviru konkursa medijske pismenosti →\nStudenti će moći birati novi studijski program – Mediteransku poljoprivredu\nUNWTO poziva sve zainteresovane da se uključe u obilježavanje Svjetskog dana turizma\n6 Septembra, 2021 Dragana Morača\t0


Uzrok smrti gorile još nije poznat, ali je Ozi prethodnih nedelja imao slab apetit, saopštio je taj zoološki vrt.\nVeterinari su ga lečili zbog simptoma kao što su oticanje lica, slabost i nemogućnost da jede i pije.\nOzi je bio najstariji mužjak gorila i treći najstariji gorila na svetu.\nAutopsijom, koja će biti obavljena na Univerzitetu DŽordžija, biće utvrđen uzrok smrti.\nOzi je jedini preživeli iz generacije koja je dovedena u zoološki vrt u Atlanti 1988. godine, a postao je poznat u svetu kao prvi gorila koji je dobrovoljno dao da mu se izmeri krvni pritisak.\nSLONICI TVIGI NOVA KUĆA: U beogradskom Zoološkom vrtu u toku i u planu radovi na obnovi mnogobrojnih volijera\n13. 12. 2021. u 08:51\nBEBA OD 50 KILOGRAMA: Prinova u Beo zoo-vrtu (FOTO/VIDEO)\n06. 09. 2021. u 13:55\nSAD Zoološki vrt gorila mužjak gorile gorila Ozi


Bajčetićeva za NOVI blog: Manipulativne igrarije gradske vlasti - NOVA stranka\n07.11.2019 Press služba Beograd, Naslovna, Nova stranka, opozicija, Stari savski most 0\nSveprisutna namera aktuelne gradske vlasti, inicirana i podržana „urbanističkim vizijama“ predsednika države, je da se centar prestonog grada preseli u zonu projekta „Beograd na vodi.“ Da bi pomenuta zona dominirala u prestonici i istovremeno zadovoljila estetsko poimanje stranog investitora, gradski čelnici su spremni da menjaju odredbe prostornog plana prestonog grada, da menjaju planove uređenja saobraćaja, prilagođenog pomenutoj zoni, da uklanjaju po želji investitora javnu imovinu, čija se estetika ne uklapa u vizure skaradnh građevina, da građanstvu nameću unapred doneta rešenja o sudbini te imovine putem diskutabilnih anketa, simulirajući tako nekakvu demokratiju.\nPodsećanja radi, u cilju sveobuhvatne realizacije projekta „Beograd na vodi“ država je dala investitoru iz Ujedinjenih Arapskih Emiratana na upravljanje i korišćenje bez naknade, čitav niz javnih zdanja u Savskom amfiteatru. Aktuelna gradska vlast je unela dopune i izmene nekih odredbi u regionalni prostorni plan administrativnog područja grada Beograda i dala prioritet izgradnji tunela između Savske i Dunavske padine, umesto građanima obećane prioritetne aktivnosti za izgradnju prve linije metroa, koju je pompezno i zdušno najavljivala u predizbornoj kampanji za beogradske izbore. Zašto? Zato što je izgradnja tunela u saglasju sa planovima izgradnje novog Savskog mosta, ( projekat je uradio CIP ) kao preduslova za buduću funkcionalnost saobraćajne infrastrukture u zoni Beograda na vodi.\nNa održanoj javnoj raspravi za usvajanje plana izgradnje tunela, čija se realizacija predviđa početkom 2021 godine, struka je ukazala da se mesto ulaza u tunel ( kod Ekonomskog fakulteta) poklapa sa mestom buduće metro stanice prema poslednjim usvojenim planovima, te da jedno i drugo na istom mestu ne može da se gradi. To je pokazalo da nema definitivnog plana za metro, čime su demantovana čvrsta obećanja gradske vlasti o prioritetnoj izgradnji prve linije metroa krajem 2021 godine. Građani i struka su bili protiv datog rešanja tunela, ukazujući na visoku cenu izgradnje (preko sto miliona evra), problem pojave klizišta na Savskoj padini, neophodnost rušenja desetine okolnih objekata itd. Renomirani profesor Građevinskog fakulteta u oblasti planiranja i izgradnje saobraćajnica Mihailo Maletin, tom prilikom je izjavio ( citat): „ Nastavite tako da radite i Beograd ima veliku šansu da bude najružniji i najnefukcionalniji grad u svetskim razmerama“\nNakon završenog konkursa za rešenje rekonstrukcije ili rušenja Starog savskog mosta, koji se očigledno sagledavanjem arapskog investitora nije uklapao u ambijent zone Beograda na vodi, prihvaćeno je rešenje rušenja Starog savskog mosta i izgradnje novog na istom mestu, iako je dato korektno rešenje za rekonstrukciju Savskog mosta, u smislu proširenja sa većim brojem saobraćajnih traka, tramvajskim šinama i biciklističko pešačkim stazama, finansijski daleko isplativijeg od ostalih rešenja Aktuelni gradski urbanista je avgusta meseca tekuće godine, saopštio javnosti da postoji opcija da se Stari savski most premesti u park „Ušće“ i postavi kao skulptura, ispod koje će biti smešteni komercijalni i kulturni sadržaji, na prostoru između Muzeja savremene umetnosti i TC Ušće. Veliki deo građana je to doživeo kao iracionalnu ideju i jednu više „skalameriju“, poput predviđenog budućeg stajališta za gondolu . Stručna javnost se pobunila, insistirajući da most, obnovljen pre dvanaest godina koji je u funkciji i koji ne ometa plovnost, mora da ostane na svom mestu, jer bi njegovim izmeštanjem i najmanji prekid saobraćaja izazvao velike probleme. Tvrdnja gradskih čelnika o nebezbednosti mosta je za stručni deo javnosti bila neistinita, ističući da se nigde u svetu ne ruše mostovi koji su u funkciji.\nPredlog struke je bio da se pored Starog savskog mosta sagradi tzv. most „blizanac“ sa kolosecima, a da se postojeći koristi za drumski saobraćaj, ili da se novi most sagradi na nekom drugom mestu. Po ustaljenom običaju gradska vlast je ignorisala mišljenje Početkom oktobra tekuće godine, zamenik gradonačelnika obratio se javnosti saopštenjem da su se građani putem sprovedene ankete izjasnili za premeštanje Starog savskog mosta u park „Ušće“. Pokazalo se da je ta izjava bila neistinita, jer nije bilo nikakve ankete. Zvanična anketa je sprovedena krajem oktobra tekuće godine i traje do 15. decembra .Gradski urbanista je obavestio javnost, da po dosadašnjim rezultatima glasanja, prednjači opcija premeštanja mosta u park „Ušće“ i izgradnje novog pešačko biciklističkog mosta, koji bi povezao Novi Beograd i Adu Ciganliju. Druga opcija, koja predviđa preseljenje mosta i njegovu rekonstrukciju i dogradnju za pešačko biciklistički saobraćaj između Novog Beograda i Ade Ciganlije, do sada nije prihvaćena.\nKao što se vidi, gradska vlast nije ponudila ( namerno ili nenamerno) opciju neizmeštanja Starog savskog mosta. Jasno je da gradski čelnici imaju čvrstu nameru da prevlada suluda opcija postavke mosta-skulpture u parkuUšće, što inače predstavlja i najskuplje rešenje, uključujući izgradnju novog pešačko-biciklističkog mosta na potezu od Novog Beograda do Ade Ciganlije ( petnaest miliona evra). Veliki deo građana, javno iskazujući sumnju u verodostojnost glasanja, veruje da je gradska vlast lažirala anketu. Poigravanje gradske vlasti sa građanima pod plaštom lažne demokratije, takoreći ruganje, je sramno. Nadamo se da će promenom vlasti, ovakvom „urbanističkom pospremanju“ prestonog grada jednom doći kraj.\nPitanje sudbine Starog savskog mosta kao javnog dobra, mora da se reši isključivo putem javne rasprave, na kojoj će se čuti i uvažiti mišljenja građana i strukovnih tela, kao što su Društvo arhitekata Beograda, Udruženje arhitekata Srbije, Udruženje „Naši mostovi“ itd.\nAutorka NOVOG bloga je Ganja Bajčetić, članica Nove stranke\nPrevious article\tMovsesijan za Talas: Životni standard građana Srbije Next article\tNova Knjaževac: Lokalna vlast SNS-a troši ogromna sredstva, a infrastruktura opštine propada


Nov 24, 2021 Huawei\nKako bi dostigla cilj neutralnosti ugljenika, kompanija Huawei je lansirala inteligentna naftna i gasna polja, nova rešenja koja su osmišljena da pomognu u digitalizaciji naftnih i gasnih preduzeća. Tim povodom, naGlobalnom samitu o nafti i gasu 2021 u Abu Dabiju istaknuto je da je integracija energije i digitalne transformacije ključ za budućnost planete.\nRobin Lu, izvršni potpredsednik poslovne jedinice za globalnu energiju kompanije Huawei Enterprise BG je ovim povodom rekao: „Industrija nafte i gasa suočava se sa oštrom konkurencijom i ozbiljnim izazovima u oblasti rasta globalne potražnje za energijom. Kompanije za naftu i gas moraju da iskoriste informaciono-komunikacione tehnologije i procese upravljanja kako bi povećale rezerve i proizvodnju, istovremeno smanjujući operativne troškove uz poboljšanje bezbednosti“.\nDo danas, kompanija Huawei je sarađivala sa više od 190 elektroenergetskih kompanija širom sveta, pružila je digitalne usluge za 17 od 20 svetskih naftnih i gasnih kompanija i podržala 20 vodećih svetskih rudarskih kompanija. „Kompanija Huawei koristi digitalne tehnologije da podrži sve aspekte snabdevanja i potrošnje energije, omogućavajući energetsku i digitalnu transformaciju industrije“, dodao je Lu.


Omladinsko pozorište "Dadov": Nova audicija 7. septembra - 24sata.rs\nOmladinsko pozorište "Dadov": Nova audicija 7. septembra\n03.09.2013. - 00:01\nNovi ciklus audicija za školu glume i govora Omladinskog pozorišta “Dadov“ biće održan 7. septembra od 11 sati u ovom teatru, u Ulici Desanke Maksimović 6/1. Potrebno je pripremiti monolog, recitaciju i dve imitacije.\nČasovi će se održavati subotom, u četiri grupe u zavisnosti od uzrasta, a prvi čas za sve koji polože audiciju biće 8. septembra.\nViše informacija može se pronaći na www.dadov.rs.\nU Dramskom ateljeu doma omladine Vračar 27. decembra 1958. izvedena je prva predstava „Gradinar“ u režiji Miloša Žutića i Milana Bunjevca. “Dadov” je u početku delio stan sa lokalnim političkim komitetom u zgradi u Molerovoj 33, a onda je 1967. na gradilištu u Đure Salaja 6 počela da niče prva i za sada poslednja namenski izgrađena zgrada jednog amaterskog pozorišta u Srbiji.\nOmladinsko pozorište „Dadov“ ima dugu tradiciju i iskustvo u dramskoj edukaciji omladine, a mnoga danas poznata glumačka imena poput Cece Bojković, Seke Sabljić, Miloša Samolova i Miloša Bikovića pohađala su časove škole glume i govora ovog teatra. Povezane teme:\nAudicija Omladinsko pozorište "Dadov" Škola glume i govora Verzija za štampu\nPoslao: Nina Stojanovic\nMogu li u paru dvoje


KS BiH nije definisao broj učesnika u elitnom rangu takmičenja: Četiri dana pred start ne zna se sastav lige - Glas Srpske\nKS BiH nije definisao broj učesnika u elitnom rangu takmičenja: Četiri dana pred start ne zna se sastav lige\nMilan Zubović 29.09.2020 08:31\nBANjALUKA - Takmičenje u košarkaškoj Ligi BiH planirano je za 3. oktobar, a četiri dana prije starta nisu potvrđeni učesnici kao ni kalendar takmičenja.\nIstina, žrijeb takmičarskih brojeva obavljen je početkom mjeseca, ali njega nije potvrdio Upravni odbor KS BiH, tako da nije obavezujući za klubove. U međuvremenu je došlo do određenih promjena među učesnicima. Igokea je najavila da neće učestvovati u Ligi BiH do početka druge faze takmičenja, jer igra u FIBA Ligi šampiona i ABA ligi, tako da nije u stanju da izdrži nastup na tri fronta, ali su je bez obzira na to žrebali za Ligu BiH. Poslije toga Bosna Rojal je zvanično odustala od takmičenja zbog loše finansijske situacije, dok bi, prema posljednjim informacijama, Sarajlije ipak igrale u ligi. Navodno imaju tim spreman za takmičenje, mada i dalje traže finansije da mogu izgurati cijelu sezonu. Može se čuti da će nekadašnji šampion Evrope igrati sa juniorskim timom, a konačan rok da potvrdi nastup ima do sutra. Ukoliko prvobitni raspored i imena klubova ostanu na snazi, Bosna bi trebalo da gostuje kod Mladosti u Mrkonjić Gradu.\n- Spremamo se za meč sa Bosnom, jer nemamo zvaničnu potvrdu da su odustali od takmičenja. Mi treneri smo na mukama jer radimo skauting određene ekipe, iako je velika mogućnost da igramo protiv drugoga ili uopšte ne odigramo taj meč. Nadamo se da će sve biti brzo riješeno - rekao je trener Mrkonjićana Žarko Milaković.\nKlubovi su ogorčeni ponašanjem Košarkaškog saveza BiH, jer ne znaju šta ih čeka u prvom kolu, ako ono uopšte bude igrano narednog vikenda. Velika je mogućnost da Liga broji 12 umjesto prvobitno zamišljenih 14 klubova, što znači da bi trebalo da bude obavljeno novo izvlačenje takmičarskih brojeva, odnosno formiran novi kalendar takmičenja. Ukoliko samo Igokea ne bude igrala, vjerovatno neće biti promjena u kalendaru.\n- Podržavamo stav Košarkaškog saveza Republike Srpske i čekamo odluku Upravnog odbora KS BiH koji bi trebalo da se sastane ove sedmice. Spremamo se za utakmicu prvog kola kao da će je biti i još nemamo informaciju o mogućem otkazivanju - rekao je trener Borca Marko Šćekić.\nSličnog mišljenja je i trener Proma iz Donjeg Vakufa Boban Ninić.\n- Žao mi je što situacija nije jasno definisana nekoliko dana prije početka. Sve je pomalo čudno, mada nastojimo da se spremimo po kalendaru takmičenja koji nam je ranije poslat, a ne znamo da li će po njemu biti igrane utakmice. U prvom kolu trebalo bi da kod nas gostuje Bratunac i spremamo se za njega, mada nam niko ne može garantovati da ćemo sigurno igrati protiv njega - kazao je Ninić.\nPrema ranije obavljenom žrijebu u prvom kolu narednog vikenda trebalo bi da igraju: Borac - Sloboda, Spars - Leotar, Široki - Čelik, Igokea - Zrinjski, Promo - Bratunac, Mladost - Bosna Rojal i Čapljina - Kakanj.\nMilan Dakić, jedan od zaraženih rukometaša Borac m:tela: Pobijedićemo i u ovoj utakmici\n24. 10. 2020 08:55\n“Rudari” favoriti u krajiškom derbiju\n24. 10. 2020 08:25\nBanjalučani ponovo gostuju: U Kakanj po novu pobjedu\n24. 10. 2020 07:24\nTrener Borca Vlado Jagodić prezadovoljan: Napadači vratili samopouzdanje\n23. 10. 2020 09:14\nKorona pokosila Borac m:tel\n23. 10. 2020 08:09\nTrener Igokee Dragan Bajić zadovoljan slavljem protiv Krke: Pokazali smo karakter za pobjedu\n23. 10. 2020 07:12\nVirusom korona inficirani prvotimci rukometnih klubova Borac i Leotar: Jedino rješenje odgađanje utakmica\nBanjalučani deklasirali Rudar u Kaknju: Borac poslao poruku rivalima\nNagrada za mladu šampionku u atletici Emu Kovač\nDejan Meleg vjeruje da će u Borcu karijeru vratiti na pravi put: Stranci “krivi” za odlazak iz Zvezde\nKošarkaš Igokee Darko Talić optimista pred tri vezana gostovanja: Moramo da se oslobodimo grča


Naslovna » Avio karte » Air Serbia: Avio karte za Njujork od danas u prodaji\nAh Neša 18. februar 2016. Avio karte Postavite komentar\nAvio karte za ovaj i druge direktne letove na relaciji Beograd – Njujork od danas, 18. februara, mogu da se kupe preko kanala Air Serbia ili ovlašćenih turističkih agencija.\nPovodom uspostavljanje nove linije, Air Serbia svojim putnicima nudi specijalne promotivne uslove, po kojima se povratna karta za polaske iz Beograda može kupiti po ceni od 399 EUR u ekonomskoj i 2.499 EUR u biznis klasi, sa uračunatim taksama i naknadama.\nAvio karte će po ovim specijalnim cenama moći da se kupe samo od 18. do 24. februara.\nLet od Beograda do aerodroma „Džon F. Kenedi“ Air Serbia će obavljati avionom Airbus A330-200. Letovima za Njujork su dodeljeni brojevi JU500 i JU501, isti brojevi leta koje je koristio prethodnik Air Serbia, kada je pre 24 godine obavljao direktne letove za Njujork.\nLetovi će se obavljati pet puta nedeljno, iz Beograda u 7.30 ponedeljkom, utorkom i četvrtkom, a sletati na Međunarodni aerodrom JFK oko 12.00. Petkom i subotom će poletati iz Beograda u 12.55 i sletati na JFK oko 17.25.\nPovratni let će polaziti u 14.40 ponedeljkom, utorkom i četvrtkom i sletaće na Aerodrom Nikola Tesla u Beogradu oko 5.30. Petkom i subotom će polaziti sa Aerodroma JFK u 19.30 i sletati u Beograd oko 10.20. (Sva vremena su lokalna.)\nRed letenja je tako osmišljen da omogućava pogodne konekcije za Njujork za polaske iz svih balkanskih zemalja, kao i odličnu povezanost sa letovima iz Njujorka ka drugim popularnim odredištima u Americi, u koje spada i Čikago.\n„Zahtev Air Serbia za odobrenje leta, koji je podnet američkim vlastima za civilno vazduhoplovstvo, dobro napreduje“, piše u saopštenju ove aviokompanije. (danubeogradu.rs)\nTagoviair serbia amerika avio karte avio karte beograd - njujork direktni letovi njujork sad\nPrethodni Bioskopski repertoari (18-24. februar 2016.)\nSledeći 2Hot4Stage – street style plesni festival


Cineplexx Promenada proslavlja svoj treći rođendan uz cenu filmova od 250 dinara - Volim Novi Sad\nCineplexx Promenada proslavlja svoj treći rođendan uz cenu filmova od 250 dinara\nBioskop Cineplexx Promenada proslavlja svoj treći rođendan uz neverovatnu cenu ulaznica od 250 dinara* i slavljeničku atmosferu! Pored fantastične cene ulaznica očekuje nas i nezaboravan provod uz muziku i dobro poznatu party atmosferu kakvu vam pripremamo zajedno sa DJ-evima radija AS FM u holu bioskopa.\nObezbedite svoje mesto na vreme na proslavi koja se ne propušta, u petak 19. novembra!\nSvi dragi gosti rođendanske žurke bioskopa Cineplexx Promenada uživaće u omiljenim pokretnim slikama na velikom platnu i raznovrsnom žanrovskom repertoaru po slavljeničkoj ceni ulaznice. Najmlađi posetioci bioskopa imaće priliku da pogledaju omiljene animirane junake u filmovima ,,Porodica Adams 2“, „Fabrika snova“, „Moje slatko čudovište“ i mnogim drugim koji su sinhronizovani na srpski jezik!\nNa radost ljubitelja sedme umetnosti, rođendan bioskopa Cineplexx Promenada uveličaće i najnoviji filmski naslovi kao što su „Večni“, „Prošle noći u Sohou“, zatim domaći film „Toma“ koji je pogledalo više od 800 000 gledalaca, „Južni vetar 2“, „Dina“, „Venom 2“ i mnogi drugi.\nRezervacija ulaznica za filmove sa rođendanskog repertoara nije moguća.\nPrethodno Svečana premijera filma “Nebesa” uz deo autorske i glumačke ekipe u Cineplexx Promenadi 18. novembra2\nSledeće Beskućništvo u Srbiji danas – od negiranja do realnosti